cyanic-selkie/wikianc huggingface dataset:
ଆଲ୍ଲୁରୀ ସୀତାରାମ ରାଜୁ
ସଂସ୍କୃତିରେ ରାଜୁଙ୍କ ସ୍ମୃତି
୧୯୮୬ ମସିହାରେ ଭାରତୀୟ ଡାକ ବିଭାଗ ରାଜୁଙ୍କ ସମ୍ମାନାର୍ଥେ ଏକ ଡାକ ଟିକଟ ଜାରି କରିଛନ୍ତି । ରାଜୁଙ୍କ ଜୀବନିକୁ ନେଇ ତେଲୁଗୁ ଚଳଚ୍ଚିତ୍ର "ଆଲ୍ଲୁରି ସୀତାରାମ ରାଜୁ " ମୁକ୍ତିଲାଭ କରିଥିଲା ଯେଉଁଥିରେ ତେଲୁଗୁ ଅଭିନେତା କ୍ରିଷ୍ଣା, ରାଜୁଙ୍କ ଭୂମିକାରେ ଅଭିନୟ କରିଛନ୍ତି । ଆନ୍ଧ୍ର ପ୍ରଦେଶ ସରକାରଙ୍କଦ୍ୱାରା ରାଜୁଙ୍କ ଜନ୍ମଦିନ ୪ ଜୁଲାଇକୁ ସରକାରୀ ଉତ୍ସବ ଭାବେ ପାଳନ କରାଯାଉଛି । ଏଳୁରୁସ୍ଥିତ କ୍ରିକେଟ ଷ୍ଟାଡିୟମ ରାଜୁଙ୍କ ସମ୍ମାନାର୍ଥେ Alluri Sitarama Raju Cricket Stadium ନାମରେ ନାମିତ । ୯ ଅକ୍ଟୋବର ୨୦୧୭ରେ ସାଂସଦ ଥୋଟା ନରସିଂହମ ଓ ଭି ବିଜୟସାଇ ରେଡ୍ଡିଙ୍କ ଅନୁରୋଧ କ୍ରମେ ରାଜୁଙ୍କ ସ୍ୱାଧୀନତା ସଂଗ୍ରାମୀର ମାନ୍ୟତା ପ୍ରଦାନ କରି ଭାରତର ପାର୍ଲିଆମେଣ୍ଟ ପରିସରରେ ରାଜୁଙ୍କ ପ୍ରତିମୂର୍ତ୍ତି ସ୍ଥାପିତ ହୋଇଛି ।
ଆଧାର
ଶ୍ରେଣୀ:ଭାରତୀୟ ସ୍ୱାଧୀନତା ଗଣସମ୍ପାଦନା ୨୦୧୮ରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ ଶ୍ରେଣୀ:ସ୍ୱାଧୀନତା ସଂଗ୍ରାମୀ
ହଜରତ ନିଜାମୁଦ୍ଦିନ ରେଳ ଷ୍ଟେସନ
ହଜରତ ନିଜାମୁଦ୍ଦିନ ରେଳ ଷ୍ଟେସନ  (ଷ୍ଟେସନ କୋଡ NZM) ଭାରତର ଏକ ମୁଖ୍ୟ ରେଳ ଷ୍ଟେସନ । ଏହା ଭରତର ରାଜଧାନୀ ନୂଆ ଦିଲ୍ଲୀଠାରେ ଅବସ୍ଥିତ । ଏହାକୁ ନୂଆ ଦିଲ୍ଲୀ ଷ୍ଟେସନର ଭିଡ କମେଇବା ପାଇଁ ଦିଲ୍ଲୀ ସହରର ୫ଟି ମୁଖ୍ୟ ଷ୍ଟେସନ ମଧ୍ୟରୁ ଅନ୍ୟତମ ଭାବେ ସ୍ଥାପିତ ହେଇଥିଲା ।ଏଠାରୁ ଦେଶର ସମସ୍ତ ମୁଖ୍ୟ ସହର ଗୁଡିକୁ ଟ୍ରେନ ସଂଯୋଗ ରହିଛି । ଏହି ଷ୍ଟେସନ ଦିଲ୍ଲୀର ଉତ୍ତରକୁ  ସହର କେନ୍ଦ୍ରରୁ ୭ କିଲୋମିଟର ଦୂରରେ ଅବସ୍ଥିତ । ଏଠାରୁ ଅନେକ ଗୁଡିଏ ମୁଖ୍ୟ ଟ୍ରେନର ଯାତ୍ରାରମ୍ଭ ହୁଏ ।
ଏହି ଷ୍ଟେସନ ଉତ୍ତର ରେଳବାଇଦ୍ୱାରା ପରିଚାଳିତ ଏଇଥାଏ । thumb|ହଜରତ ନିଜମୁଦ୍ଦିନର ପ୍ଲ୍ଯାଟଫର୍ମ ରେ thumb|ହଜରତ ନିଜମୁଦ୍ଦିନର ୮ ଓ ୯ ନମ୍ବର ପ୍ଲାଟଫର୍ମ
ଯୋଗାଯୋଗ
thumb|Hazrat Nizamuddin railway station in Delhi aerial view
ବାହ୍ୟ ଆଧାର
http://indiarailinfo.com/departures/hazrat-nizamuddin-nzm/748 http://indiarailinfo.com/station/map/hazrat-nizamuddin-nzm/748
ଗୋମତେଶ୍ଵର ପ୍ରତିମୂର୍ତ୍ତି
ଗୋମତେଶ୍ୱର ପ୍ରତିମା (କନ୍ନଡ଼ ଭାଷାରେ ಗೊಮ್ಮಟೇಶ್ವರ) ୫୭ ଫୁଟ୍ (୧୭ ମିଟର୍) ଉଚ୍ଚତାବିଶିଷ୍ଟ ଓ ଗୋଟିଏ ପ୍ରସ୍ତରରେ ଗଢ଼ା ଭଗବାନ ବାହୁବଳୀଙ୍କର ଏକ ବିରାଟକାୟ ମୂର୍ତ୍ତି । ଭାରତର କର୍ଣ୍ଣାଟକ ରାଜ୍ୟର ଶ୍ରବଣବେଳାଗୋଲା ସହରରେ ଥିବା ବିନ୍ଧ୍ୟଗିରି ନାମକ ପାହାଡ଼ ଉପରେ ଏହି ମୂର୍ତ୍ତିଟି ଅବସ୍ଥିତ । ଶ୍ରବଣବେଳାଗୋଲାରେ ଦୁଇଟି ପାହାଡ଼ ରହିଛି, ଗୋଟିକର ନାମ ବିନ୍ଧ୍ୟଗିରି ଓ ଅନ୍ୟଟିର ନାମ ଚନ୍ଦ୍ରଗିରି । ଗୋମତେଶ୍ୱର ପ୍ରତିମା ନିର୍ମିତ ହେବାର ବହୁ ପୂର୍ବରୁ ଏହି ଦୁଇଟି ପର୍ବତରେ ଜୈନ ଧାର୍ମିକସ୍ଥଳୀମାନ ବିକାଶ ଲାଭ କରିଥିଲେ ।
ଜୈନ ଧର୍ମର ଭଗବାନ ବାହୁବଳୀଙ୍କ ଉଦ୍ଦେଶ୍ୟରେ ଗୋମତେଶ୍ୱର ପ୍ରତିମା ନିର୍ମିତ । ଖ୍ରୀ. ୯୮୩ ବେଳକୁ ଏହା ନିର୍ମିତ ହୋଇଥିଲା ଓ ମୁକ୍ତ ଭାବେ ବିନା କୌଣସି ସମର୍ଥନରେ ଦଣ୍ଡାୟମାନ ପ୍ରତିମାମାନଙ୍କ ମଧ୍ୟରେ ଏହା ଅନ୍ୟତମ । ପଶ୍ଚିମ ଗଙ୍ଗ ବଂଶର ରାଜୁତି କାଳରେ ସେମୀନଙ୍କର ଜଣେ ପ୍ରମୁଖ ମନ୍ତ୍ରୀ ତଥା ସେନାପତି ଚବୁନ୍ଦରାୟ ଏହି ପ୍ରତିମୂର୍ତ୍ତିର ନିର୍ମାଣ ଓ ସ୍ଥାପନା କରାଇଥିଲେ । ସେତେବେଳେ ଆଖପାଖର ଅଞ୍ଚଳରେ ଅନେକ ଜୈନ ମନ୍ଦିର ଓ ଅନେକ ତୀର୍ଥଙ୍କରଙ୍କ ପ୍ରତିମା ରହିଥିଲା । ଚନ୍ଦ୍ରଗିରି ପାହାଡ଼ଟି ପ୍ରଥମ ତୀର୍ଥଙ୍କର ଆଦିନାଥଙ୍କ ପୁତ୍ର ତଥା ଭଗବାନ ବାହୁବଳୀଙ୍କ ଭ୍ରାତା ଜୈନ ଭଗବାନ ଭରତଙ୍କ ଉଦ୍ଦେଶ୍ୟରେ ଉତ୍ସର୍ଗୀକୃତ ।
ପାହାଡ଼ ଶୀର୍ଷଦେଶରୁ ପାର୍ଶ୍ୱବର୍ତ୍ତୀ ଅଞ୍ଚଳର ମନୋରମ ଦୃଶ୍ୟ ଦେଖି ହେବ । ମହାମସ୍ତକାଭିଷେକ ନାମରେ ପାଳିତ ଏକ ଉତ୍ସବ ଦେଖିବାକୁ ପୃଥିବୀର ଅନେକ ସ୍ଥାନରୁ ତୀର୍ଥଯାତ୍ରୀ ଓ ଭକ୍ତ ଆସିଥାନ୍ତି । ଏହି ମହାମସ୍ତକାଭିଷେକ ଉତ୍ସବ ପ୍ରତି ୧୨ ବର୍ଷରେ ଥରେ ପାଳିତ ହୋଇଥାଏ । ଏହି ଉତ୍ସବ ଦିନ ଗୋମତେଶ୍ୱର ପ୍ରତିମୂର୍ତ୍ତିଙ୍କ ମୁଣ୍ଡ ପଟରୁ କ୍ଷୀର, କେଶର, ଘିଅ, ଆଖୁରସ ଇତ୍ୟାଦି ଢାଳି ତାଙ୍କର ଅଭିଷେକ ଓ ଅର୍ଚ୍ଚନା କରାଯାଇଥାଏ । ଏହି ଅଭିଷେକ ଯୋଗୁଁ ମୂର୍ତ୍ତିଟିରେ ଅପୂର୍ବ ସତେଜତା ଦେଖାଯାଏ ବୋଲି ହାଇନ୍‍ରିଖ୍ ଜିମ୍ମର୍ ମତ ଦେଇଥିଲେ । ୨୦୩୦ ମସିହାରେ ଆଗାମୀ ମହାମସ୍ତକାଭିଷେକ ଅନୁଷ୍ଠିତ ହେବ ।
୨୦୦୭ ମସିହାରେ ଟାଇମ୍‍ସ୍ ଅଫ୍ ଇଣ୍ଡିଆ ଖବର କାଗଜଦ୍ୱାରା କରାଯାଇଥିବା ଏକ ସର୍ବେକ୍ଷଣରେ ଏହି ପ୍ରତିମୂର୍ତ୍ତିକୁ ଭାରତର ସପ୍ତାଶ୍ଚର୍ଯ୍ୟ ରୂପେ ମାନ୍ୟତା ଦେବା ପାଇଁ ଅନେକ ଲୋକ ମତ ରଖିଥିଲେ । ସମୁଦାୟ ମତର ୪୯% ଲୋକ ଏହାର ସପକ୍ଷରେ ମତ ଦେଇଥିଲେ ।
ମୂର୍ତ୍ତି ସମ୍ବନ୍ଧୀୟ ତଥ୍ୟ
ଭଗବାନ ବାହୁବଳୀ ସ୍ଥିର ଓ ଦଣ୍ଡାୟମାନ ଅବସ୍ଥାରେ (କାୟୋତ୍ସର୍ଗ) ଗଭୀର ଧ୍ୟାନରେ ମଗ୍ନ । ଏପରି ଦୀର୍ଘ ସମୟ ଧ୍ୟାନମଗ୍ନ ରହିଥିବାରୁ ତାଙ୍କ ଗୋଡ଼ ଉପରେ ଲତିକା ମାଡ଼ିଯାଇଛି । ଗୋମତେଶ୍ୱର ପ୍ରତିମାରେ ତାଙ୍କ କେଶ କୁଞ୍ଚୁକୁଞ୍ଚିଆ ଓ ତାଙ୍କ କର୍ଣ୍ଣ ଦ୍ୱୟ ଈଷତ୍ ବଡ଼ । ତାଙ୍କ ଚକ୍ଷୁଦ୍ୱୟ ଉନ୍ମୁକ୍ତ ଓ ସେ ମୋହମାୟା ସମ୍ପୂର୍ଣ୍ଣ ଭାବେ ତ୍ୟାଗ କରି ଜଗତକୁ ଦେଖୁଛନ୍ତି । ତାଙ୍କ ଓଷ୍ଠର କୋଣରେ ଏକ ମୃଦୁ ହାସ୍ୟର ଛଟା ଦେଖିବାକୁ ମିଳେ ଯାହା ଗଭୀର ମାନସିକ ଶାନ୍ତି ଓ ମାର୍ମିକତାର ପ୍ରତୀକ । ଶିଳ୍ପୀମାନେ ତାଙ୍କ ମୁଖମଣ୍ଡଳ ଓ ଶରୀରର ଭାବଭଙ୍ଗୀକୁ ଅତି ନିଖୁଣତାର ସହିତ ପ୍ରଦର୍ଶିତ କରିଅଛନ୍ତି । ତାଙ୍କ ଦୁଇ କାନ୍ଧ ପ୍ରଶସ୍ତ, ବାହୁ ତଳ ପଟକୁ ପ୍ରସାରିତ । ଜଙ୍ଘ ପାଖରୁ ନେଇ ମୁଣ୍ଡ ପର୍ଯ୍ୟନ୍ତ ମୂର୍ତ୍ତିଟି ପାରିପାର୍ଶ୍ୱିକ ପଥର ବା ଦୁମ ଇତ୍ୟାଦିର ବିନା ସହାୟତାରେ ଠିଆ ହୋଇଛି ।
ପଛପଟେ ରହିଥିବା ଊଈହୁଙ୍କା ଦୀର୍ଘ ସମୟ ଧରି ଚାଲିଥିବା ତପସ୍ୟାର ସୂଚକ । ଏହି ଊଈହୁଙ୍କାରୁ ସାପଟିଏ ମୁଣ୍ଡ ଟେକି ରହିଛି ଓ ଲତାଟିଏ ବାହାରି ଦୁଇ ଗୋଡ଼ ଓ ହାତ ଉପରେ ମାଳିଯାଇଛି । ହାତର ଉପର ପଟେ ଲତାର ଫୁଲ ଓ କୋଳି ରହିଛି । ମୂର୍ତ୍ତିଟି ଏକ ଶିଳା ଖୋଦିତ ପଦ୍ମଫୁଲ ଉପରେ ଦଣ୍ଡାୟମାନ । ଗୋମତେଶ୍ୱରଙ୍କ ଉଭୟ ପାର୍ଶ୍ୱରେ ଛତା-ଚାମର ଧାରୀ ରହିଛନ୍ତି ଓ ପ୍ରଭୁଙ୍କର ସେବା କରୁଛନ୍ତି । ସେମାନଙ୍କ ମଧ୍ୟରୁ ଜଣେ ଯକ୍ଷ ଓ ଅନ୍ୟଟି ଯକ୍ଷିଣୀ । ସୁନ୍ଦର ଭାବେ ଖୋଦିତ ଏହି ଯକ୍ଷ-ଯକ୍ଷିଣୀ ମୂର୍ତ୍ତି ଗୋମତେଶ୍ୱର ମୂର୍ତ୍ତିର ପରିପୂରକ । ଊଈ ହୁଙ୍କାର ପଛପଟେ ଜଳ ଓ ଅଭିଷେକ ସମୟରେ ବ୍ୟବହୃତ ତରଳ ଦ୍ରବ୍ୟର ନିଷ୍କାସନ ପାଇଁ ଏକ ନାଳ ବା ମାର୍ଗ ରହିଛି ।
ଗୋମ୍ମତେଶାରର ଈଂରାଜୀ ଅନୁବାଦରେ ଜଗୋମନ୍ଦର ଲାଲ୍ ଜୈନି ଲେଖିଛନ୍ତି ଯେ : ଏହି ପ୍ରତିମୂର୍ତ୍ତିର ମହାନତା, ଶାନ୍ତ-ସ୍ନିଗ୍ଧ ମୁଖମଣ୍ଡଳ ଓ ଶାନ୍ତି ପ୍ରଦାୟିନୀ ଉପସ୍ଥିତି ଏହି ମୂର୍ତ୍ତିର ଦର୍ଶନର ସୌଭାଗ୍ୟ ଲାଭ କରିଥିବା ସମସ୍ତ ଜୈନ ଓ ଅଣ-ଜୈନଙ୍କୁ ଜଣା । ୧୯୧୦ ମସିହାରେ ମୁଁ ଏହି ମୂର୍ତ୍ତିର ଦର୍ଶନ ପାଇଁ ଯାଇଥିବା ସମୟରେ ସେଠାରେ କିଛି ଈଂରେଜୀ ଖ୍ରୀଷ୍ଟ ଧର୍ମ ପ୍ରଚାରକଙ୍କୁ ଦେଖିଥିଲି, ଯେଉଁମାନେ ଏହି ପବିତ୍ର ମୂର୍ତ୍ତିକୁ ସମ୍ମାନ ଜଣାଇ ଖାଲି ପାଦରେ ସବୁ ବୁଲି ଦେଖୁଥିଲେ । ମୂର୍ତ୍ତି ସମ୍ପର୍କରେ ସେମାନେ ମଧ୍ୟ ମୁଁ ଲେଖିଥିବା ଉପରୋକ୍ତ ମତର ଅନୁରୂପ ମତ ଦେଇଥିଲେ । ମୂର୍ତ୍ତିଟି ପ୍ରାୟ ୫୭ ଫୁଟ୍ ଉଚ୍ଚ ଏବଂ ଏହାର ପ୍ରତ୍ୟେକ ଅଙ୍ଗପ୍ରତ୍ୟଙ୍ଗ ସଠିକ ଅନୁପାତରେ ଗଢ଼ା । ଶବ୍ଦରେ ଏହି ପ୍ରତିମାର କଳା ନୈପୁଣ୍ୟ ବା ଗୌରବକୁ ବର୍ଣ୍ଣନା କରିବା ଅସମ୍ଭବ । ଯେ କେହି ଏହି ମୂର୍ତ୍ତିଟିକୁ ସ୍ୱଚକ୍ଷୁରେ ଦେଖିବାର ସୁଯୋଗ ପାଇଛି ସେ ମୋ କଥାର ସମର୍ଥନ ନିଶ୍ଚୟ କରିବ । ଜୈନମାନେ ମୂର୍ତ୍ତି ଉପାସକ ବୋଲି ସମାଲୋଚନା କରୁଥିବା ବ୍ୟକ୍ତି ମଧ୍ୟ ଏହି ମୂର୍ତ୍ତି ଦେଖିବା ପରେ ସେମାନଙ୍କ ପ୍ରଶ୍ନର ଉତ୍ତର ପାଇଯିବେ । ଜୈନମାନେ ସୁନା, ପ୍ରସ୍ତର, ରୂପା, ହୀରା ବା ସେଥିରେ ନିର୍ମିତ ମୂର୍ତ୍ତିର ଉପାସକ ନୁହଁନ୍ତି । ବରଂ ସେମାନେ ସଂସାରବୈରାଗ୍ୟ ମନୋଭାବ, ଅଗଣ୍ୟ ଅନ୍ତଃ-ଶାନ୍ତି ଓ ମୁକ୍ତ ଆତ୍ମାର ଉପାସକ ଯାହା ଏହି ପ୍ରତିମୂର୍ତ୍ତିରେ ସ୍ପଷ୍ଟ ପ୍ରତିଫଳିତ ।
ମହାମସ୍ତକାଭିଷେକ
ମହାମସ୍ତକାଭିଷେକ ସମାରୋହରେ ବହୁ ଗଣ୍ୟମାନ୍ୟ ବ୍ୟକ୍ତି ଯୋଗ ଦେଇଥାନ୍ତି । ୧୯୧୦ ମସିହାରେ କୃଷ୍ଣ ରାଜେନ୍ଦ୍ର ୱଡେୟାର୍, ୨୦୧୮ ମସିହାରେ ନରେନ୍ଦ୍ର ମୋଦି ଓ ରାମନାଥ କୋବିନ୍ଦ ମହାମସ୍ତକାଭିଷେକ ସମାରୋହରେ ଅଂଶଗ୍ରହଣ କରିଥିଲେ । ୨୦୧୮ ମସିହା ଫେବୃଆରୀ ମାସରେ ସଦ୍ୟ ସମାପ୍ତ ମହାମସ୍ତକାଭିଷେକ ୮୮ତମ ଅଭିଷେକ ସମାରୋହ ଥିଲା ଏବଂ ୨୦୩୦ ମସିହାରେ ଆଗାମୀ ମହାମସ୍ତକାଭିଷେକ ଅନୁଷ୍ଠିତ ହେବ । ଜୈନ ଧର୍ମାବଲମ୍ବୀଙ୍କ ପାଇଁ ଏହା ଏକ ପ୍ରମୁଖ ସମାରୋହ ।
ଏହି ଉତ୍ସବରେ ଭକ୍ତମାନେ ଆଣିଥିବା ୧୦୦୮ ସ୍ୱତନ୍ତ୍ର କଳସରୁ ପ୍ରଥମେ ମୂର୍ତ୍ତିର ମୁଣ୍ଡରେ ପାଣି ଢଳାଯାଏ ଓ ପ୍ରଭୁଙ୍କୁ ସ୍ନାନ କରାଯାଏ । ତାହା ପରେ କ୍ଷୀର, କେଶର, ଘିଅ, ଆଖୁରସ, ଚନ୍ଦନ, ସିନ୍ଦୁର, ହଳଦୀ ପ୍ରଭୃତି ଢାଳି ପ୍ରଭୁ ବାହୁବଳୀଙ୍କ ଅଭିଷେକ କରାଯାଏ । ଅଭିଷେକ ପାଇଁ ଆସିଥିବା ୧୦୦୮ କଳସରୁ ୯୦୦ଟି ପ୍ରଥମ ଅଭିଷେକ ପାଇଁ, ୧୦୩ଟି ଦ୍ୱିତୀୟ ଅଭିଷେକ ପାଇଁ ଓ ୫ଟି ଶେଷ ଅଭିଷେକ ପାଇଁ ଉଦ୍ଦିଷ୍ଟ । ଏହି ୧୦୦୮ଟି କଳସରୁ ୫୧ଟି ସୁନା କଳସ, ୩୦୦ଟି ରୂପା କଳସ, ୩୦୦ଟି ଜର୍ମାନ୍ ରୂପା କଳସ ଓ ୩୫୭ଟି ପିତ୍ତଳ କଳସ । ଅଭିଷେକ ସମୟରେ ୧୫ଟି ଦ୍ରବ୍ୟ ନିମ୍ନ କ୍ରମରେ ପ୍ରଭୁ ବାହୁବଳୀଙ୍କୁ ଅର୍ପଣ କରାଯାଇଥାଏ :
୧. ଜଳ     ୨. ଶ୍ରୀଫଳ (ନଡ଼ିଆ)    ୩. କଦଳୀ ଗଛ
୪. ଗୁଡ଼     ୫. ଘିଅ            ୬. ଚିନି
୭. ବାଦାମ୍   ୮. ଖଜୁରୀ           ୯. ପୋସ୍ତ
୧୦. କ୍ଷୀର   ୧୧. ଦହି           ୧୨. ଚନ୍ଦନ
୧୩. ସ୍ୱର୍ଣ୍ଣ ପୁଷ୍ପ ୧୪. ରୌପ୍ୟ ପୁଷ୍ପ     ୧୫. ରୌପ୍ୟ ମୁଦ୍ରା
ଶାମଗଡ଼
ଏକ ଭାରତୀୟ ଅଟେ । ଏହା ମଧ୍ୟପ୍ରଦେଶର ମନ୍ଦ୍ସଉର୍ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୪.୧୮୮୨ ଉତ୍ତର ଅକ୍ଷାଂଶ ଓ ୭୫.୬୩୯୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୧୪୫୫ ଅଟେ । ସେଥି ମଧ୍ୟରୁ ୫୨.୩୪% ଜଣ ପରୁଷ ହୋଇଥିବା ବେଳେ ୪୭.୬୬% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୯.୪୪% ଅଟେ । ଏହା ଜାତୀୟ ହାରଠାରୁ ୪.୬୦% ପ୍ରତିଶତ କମ ଅଟେ । ସେଥିରୁ ୪୧.୪୯% ପ୍ରତିଶତ ପୁରୁଷ ଓ ୨୭.୯୫% ନାରୀ ଅଟନ୍ତି । ୧୫.୦୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ମଧ୍ୟପ୍ରଦେଶର ସହର ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2 ଶ୍ରେଣୀ:Cleanup done
ଦବଙ୍ଗ
ଦବଙ୍ଗ ହେଉଛି ୨୦୧୦ ମସିହାରେ ମୁକ୍ତିଲାଭ କରିଥିବା ଏକ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ଅଭିନବ କାଶ୍ୟପ ଏବଂ ପ୍ରଯୋଜକ ହେଉଛନ୍ତି ଅରବାଜ ଖାନ ଓ ମଲାଇକା ଅରୋରା । ଚଳଚ୍ଚିତ୍ରର ମୁଖ୍ୟ ଭୁମିକାରେ ଅଭିନୟ କରିଛନ୍ତି ସଲମାନ ଖାଁ, ଅରବାଜ ଖାନ, ସୋନାକ୍ଷୀ ସିହ୍ନା , ଓମ୍ ପୁରୀ, ଡିମ୍ପଲ କପାଡିଆ, ବିନୋଦ ଖାନ୍ନା, ଅନୁପମ ଖେର, ସୋନୁ ସୂଦ ଇତ୍ୟାଦି । ଅରବାଜଙ୍କର ପ୍ରଯୋଜକ ଭାବେ ଏବଂ ଅଭିନବ କାଶ୍ୟପଙ୍କ ନିର୍ଦ୍ଦେଶକ ଭାବେ ଏହା ଥିଲା ପ୍ରଥମ ଚଳଚ୍ଚିତ୍ର । ଚଳଚ୍ଚିତ୍ରରେ ସହ ପ୍ରୋଯୋଜିକା ମଲାଇକା ଅରୋରା ନିଜେ ଏକ ନୃତ୍ୟ ପରିବେଷଣ ଦୃଶ୍ୟରେ ନୃତ୍ୟାଭିନୟ କରିଛନ୍ତି ।
ଚଳଚ୍ଚିତ୍ରଟି ମୁଖ୍ୟତଃ ଉତ୍ତର ପ୍ରଦେଶର ଏକ ଦୁର୍ନୀତିଗ୍ରସ୍ତ ତଥା ନିର୍ଭୀକ ପୋଲିସ ଅଫିସର ଚୁଲବୁଲ ପାଣ୍ଡେଙ୍କ କାହାଣୀ । ଚଳଚ୍ଚିତ୍ରଟିର ଦୃଶ୍ୟଗୁଡ଼ିକ ମୁଖ୍ୟତଃ ମହାରାଷ୍ଟ୍ରର ୱାଇ ସହରରେ ଏବଂ ସଂଯୁକ୍ତ ଆରବ ଏମିରେତରେ ସୁଟିଂ ହୋଇଛି । ୧୦ ସେପ୍ତେମ୍ବର ୨୦୧୦ (ଇଦ) ଦିନ ଚଳଚ୍ଚିତ୍ରଟି ପ୍ରାୟ ୨୧୦୦ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ୨.୧୫ ବିଲିୟନ ଟଂକାର ବ୍ୟବସାୟ କରି ଚଳଚ୍ଚିତ୍ରଟି ବକ୍ସ ଅଫିସରେ ବ୍ୟବସାୟିକ ସଫଳତା ଲାଭ କରିଥିଲା । ଶ୍ରେଷ୍ଠ ଲୋକପ୍ରିୟ ହିନ୍ଦୀ ଚଲଚିତ୍ର ଭାବେ ଏହା ଜାତୀୟ ପୁରସ୍କାର ଲାଭ କରିବା ସହ ଛଅଟି ଶ୍ରେଣୀରେ ଫିଲ୍ମଫେୟାର ଆୱାର୍ଡ ମଧ୍ୟ ପାଇଥିଲା । ପରବର୍ତ୍ତୀ ସମୟରେ ତାମିଲ ଏବଂ ତେଲୂଗୁ ଭାଷାରେ ଏହି ଚଳଚ୍ଚିତ୍ରର ରୁପାନ୍ତର (ରିମେକ୍) ଚଳଚ୍ଚିତ୍ର ମଧ୍ୟ ହୋଇଥିଲା । ଦବଙ୍ଗ-୨ ନାମରେ ଏହାର ପରବର୍ତ୍ତୀ ଚଳଚ୍ଚିତ୍ର ମଧ୍ୟ ୨୦୧୨ରେ ମୁକ୍ତିଲାଭ କରିଥିଲା ।
କାହାଣୀ
ଚୁଲବୁଲ ପାଣ୍ଡେ ନାମକ ଯୁବକ, ଯିଏ କି ଚଳଚ୍ଚିତ୍ରର ମୁଖ୍ୟ ପାତ୍ର, ତାଙ୍କ ସାବତ ବାପା ପ୍ରଜାପତି ପାଣ୍ଡେ, ମାଅ ନୈନା ଦେବୀ, ଏବଂ ସାବତ ଭାଇ ମଖୀ ପାଣ୍ଡେ ସହ ଉତ୍ତର ପ୍ରଦେଶର ଲାଗୁଣୀ ସହରରେ ରହୁଥାନ୍ତି । ସାବତ ବାପାଙ୍କ ସହ ତାଙ୍କର ସମ୍ପର୍କ ଭଲ ନ ଥାଏ । ୨୧ ବର୍ଷ ପରେ ଚୁଲବୁଲ ଏକ ପୋଲିସ ଅଫିସର ଭାବେ ଚାକିରି ପାଅନ୍ତି । ତାଙ୍କ ନିଆରା ସ୍ୱଭାବରେ ସେ ନିଜକୁ ରବିନ ହୁଡ ଭାବେ ପରିଚିତ କରାନ୍ତି । ମଖୀ ପାଣ୍ଡେର (ଅରବାଜ ଅଭିନୀତ) ଏକ ଝିଅ ନିର୍ମଳା (ମାହି ଗିଲ ଅଭିନୀତ) ସହ ପ୍ରେମ ହୋଇଯାଏ । ତେବେ ନିର୍ମଳାର ପିତା ମାଷ୍ଟରଜୀ ଏହାର ଘୋର ବିରୋଧ କରନ୍ତି । ଏକ ପୋଲିସ ଏନକାଉଣ୍ଟର ବେଳେ ଚୁଲବୁଲର ରଜ୍ଜୋ ନାମକ ଝିଅ (ସୋନାକ୍ଷୀ ସିହ୍ନା) ସହ ସାକ୍ଷାତ ହୁଏ ଏବଂ ଘଟଣା ଚକ୍ରରେ ସେ ସେହି ଝିଅକୁ ଭଲ ପାଇ ବସନ୍ତି ।
ଚେଦି ସିଂ (ସୋନୁ ସୂଦ) ନାମକ ଏକ ଦୁର୍ନିତୀଗ୍ରସ୍ତ ରାଜନେତା ସହ ଚୁଲବୁଲର ଦେଖା ସାକ୍ଷାତ ହୁଏ । ହେଲେ, ଦିହେଁ ଦିହିଁଙ୍କ ଶତ୍ରୁ ପାଲଟି ଯାଆନ୍ତି । ଇତି ମଧ୍ୟରେ ମଖୀ ପାଣ୍ଡେ ତାର ବାହାଘର ନିର୍ମଳା ସହ କରିଦେବା ପାଇଁ ତା ବାପାକୁ କହେ । ବାପା କିନ୍ତୁ ସଫା ସଫା ମନା କରିଦିଅନ୍ତି । କାରଣ ହେଲା ଋଣ ଶୁଝିବା ପାଇଁ ତାଙ୍କର ଗୁଡାଏ ଟଙ୍କା ଦରକାର ଥିଲା ଏବଂ ସେ ମନେ କରିଥିଲେ ଯେ ମଖୀର ବାହାଘର ଏକ ଧନୀ ଝିଅ ସହ କରିଦେଲେ ସେ ଚାହୁଁଥିବା ଟଙ୍କା ମିଳିଯିବ । ଅନ୍ୟ ଉପାୟ ନ ପାଇ ମଖୀ ଚୁଲବୁଲ ପାଖରୁ କିଛି ଟଙ୍କା ଚୋରାଇ ନେଇ ନିର୍ମଳାର ବାପାକୁ ଦେଇଦିଏ କାରଣ ସେ ଭାବେ ଏମିତିରେ ନିର୍ମଳାର ପିତା ତା ସହ ନିର୍ମଳାର ବିବାହ ନିମନ୍ତେ ରାଜି ହୋଇଯିବେ । ଏଣେ ଚୁଲବୁଲ ରଜ୍ଜୋ ସହ ମିଶି ବିବାହ ପ୍ରସ୍ତାବ ଦିଏ, କିନ୍ତୁ ରଜ୍ଜୋ ଏହି ବିବାହ ପ୍ରସ୍ତାବକୁ ମନା କରିଦିଏ ।
ଚୁଲବୁଲ ଦିନେ ଘରକୁ ଫେରି ମାଆଙ୍କୁ ମୃତ ଦେଖି ବାପାଙ୍କୁ ସାନ୍ତ୍ୱନା ଦେବାକୁ ଯାଏ । ହେଲେ ବାପାଙ୍କ ଘୃଣାର ଶୀକାର ହୁଏ । ମଖି ସହ ନିର୍ମଳାର ବାହାଘର ଠିକ ହୁଏ । ଏଣେ ରାଜ୍ଜୋର ପିତାଙ୍କୁ ଚୁଲବୁଲ ରାଜ୍ଜୋ ସହ ବାହାପାଇଁ ରାଜି କରାଇନିଏ । ରଜ୍ଜୋ କିନ୍ତୁ ମଦୁଆ ବାପାକୁ ଏକେଲା ଛାଡି ଯିବାକୁ ନାରାଜ । ଶେଷରେ ରଜ୍ଜୋର ବାପା ଆତ୍ମହତ୍ୟା କରିଦିଅନ୍ତି ଏଇଥିପାଇଁ ଯେ ରଜ୍ଜୋର ବାହାଘର ହୋଇ ସେ ତାର ସଂସାର କରୁ । ମଖି ଟଙ୍କା ଚୋରିକରିଥିବା କଥା ଚୁଲବୁଲ ଜାଣିପାରେ ଏବଂ କପର୍ଦ୍ଦକଶୁନ୍ୟ ଅବସ୍ଥାରେ ଏକ ନିରାଡମ୍ବର ଉତ୍ସବରେ ରଜ୍ଜୋକୁ ବାହା ହୁଏ । ନିର୍ମଳାର ବାପା ଏଣେ ମଖିର ଅସଲ ଗୁଣ ଜାଣିପାରି ମଖିସହ ନିର୍ମଳାର ବାହା ବନ୍ଦ କରିଦିଅନ୍ତି । ମଖି ଏକ ଅପରାଧ ମାମଲାରେ ଜଡ଼ିତ ହୋଇ ଥାନାକୁ ଟଣାହୁଏ । ଚୁଲବୁଲ ତାକୁ ସର୍ବ ସମ୍ମୁଖରେ ନିସ୍ତୁକ ମାଡ ଦିଏ । ଚେଦିର ମଧ୍ୟସ୍ଥତାରେ ଚୁଲବୁଲ କ୍ଷମ ମାଗି ଖସିଯାଏ । ଚୁଲବୁଲ ପୁଣି ଦୟାଲ ବାବୁଙ୍କ ସହ ଦେଖାକରି ତାଙ୍କ ସହୟତାରେ ଚେଦିକୁ ଏକ ମିଥ୍ୟା ମାମଲାରେ ଛନ୍ଦି ଦିଅନ୍ତି ।
ବାହାର ଆଧାର
ଶ୍ରେଣୀ:ହିନ୍ଦୀ କଥାଚିତ୍ର ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଦିବ୍ୟା ମହାନ୍ତି
ଦିବ୍ୟା ମହାନ୍ତି ଜଣେ ଓଡ଼ିଆ ଅଭିନେତ୍ରୀ, ଯିଏକି ଦୂରଦର୍ଶନ ଧାରାବାହିକ, ଓଡ଼ିଆ କଥାଚିତ୍ର ଜଗତ ଓ ତେଲୁଗୁ କଥାଚିତ୍ର ଜଗତରେ ମୁଖ୍ୟତଃ କାର୍ଯ୍ୟ କରନ୍ତି । ୨୦୧୮ ମସିହାରେ ସେ ଓଡ଼ିଆ ଆଧ୍ୟାତ୍ମିକ ଧାରାବାହିକ ଜୟ ମା' ଲକ୍ଷ୍ମୀ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ୨୦୧୮ ମସିହାରେ ସେ ସୁନ୍ଦରଗଡ଼ର ସଲମାନ୍ ଖାନ୍ ଜରିଆରେ ଓଡ଼ିଆ ଜଗତରେ ଅଭିନୟ କରିବା ଆରମ୍ଭ କରିଥିଲେ । ଓଡ଼ିଆ କଥାଚିତ୍ର ବ୍ୟତୀତ ସେ ତେଲୁଗୁ କଥାଚିତ୍ର ଜଗତରେ ଅଭିନୟ କରୁଛନ୍ତି ।
କଥାଚିତ୍ର ଜୀବନ
ଦିବ୍ୟା ୨୦୧୫ ମସିହାରେ ଅଭିନୟ କରିବା ଆରମ୍ଭ କରିଥିଲେ । ପ୍ରଥମେ ସେ ଦୂରଦର୍ଶନରେ ଅଭିନୟ କରିଥିଲେ । ତରଙ୍ଗ ଟିଭିରେ ପ୍ରସାରିତ ଆଧ୍ୟାତ୍ମିକ ଧାରାବାହିକ ଜୟ ମା' ଲକ୍ଷ୍ମୀ ଥିଲା ତାଙ୍କ ଅଭିନୀତ ପ୍ରଥମ ଧାରାବାହିକ, ଯେଉଁଥିରେ ସେ ମା ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ ।
୨୦୧୮ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ସୁନ୍ଦରଗଡ଼ର ସଲମାନ୍ ଖାନ୍, ଯେଉଁଥିରେ ସେ ବାବୁଶାନ୍‌ଙ୍କ ନାୟିକା ଭାବରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ବାଳ-ଦ ରିଦମ୍ ଅଫ୍ ଲାଇଫ୍, ତୁ ମୋର ସାଥିରେ, ତୁ ମୋର ସାଥିରେ ୨, ଇଏ ବି ଗୋଟେ ଲଭ୍ ଷ୍ଟୋରୀ, ତୁ କହିଦେ ଆଇ ଲଭ୍ ୟୁ, ମିଷ୍ଟର ମଜନୁ ଆଦି କଥାଚିତ୍ରରେ ଅଭିନୟ କରିଥିଲେ ।
୨୦୨୦ ମସିହାରେ ସେ ତରଙ୍ଗ ପ୍ଲସ୍‌ର ପ୍ରଥମ ଧାରାବାହିକ ଚୁମ୍ବକରେ ତମନ୍ନା ବ୍ୟାସଙ୍କ ସହ ଅଭିନୟ କରିଥିଲେ । ଓଡ଼ିଶୀ ନୃତ୍ୟ ପ୍ରତି ତାଙ୍କର ପିଲାଦିନରୁ ଦୁର୍ବଳତା ରହିଛି ଏବଂ ସେ ନୃତ୍ୟାଭ୍ୟାସ ମଧ୍ୟ କରନ୍ତି ।
ଅଧିକ ତଥ୍ୟ
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ମିନତୀ ଗାଗାରିଆ
ତେର ବର୍ଷୀୟ ମିନତୀ ଗାଗାରିଆ (କୁମାରୀ ଡୁଗୀ ମିନତୀ ଗାଗାରିଆ), ପ୍ରାଚୀନ ଆଦିବାସୀ ସଂସ୍କୃତି ବାଲ୍ୟ ବିବାହର ବିରୋଧ କରି ସମସ୍ତଙ୍କ ପାଇଁ ଉଦାହରଣ ପାଲଟିଥିଲେ । ୨୦୦୪ ମସିହାରେ, ଏକ ୫୦ ବର୍ଷ ବୟସ୍କ ପୌଢଙ୍କ ସହ ନିଜ ବିବାହକୁ ବିରୋଧ କରି ଲୁଚି ପଳାଇଥିଲେ ଓ ଜଙ୍ଗଲରେ ୭ ଦିନ ଅତିବାହିତ କରିଥିଲେ ।
ସାହସିକ କାର୍ଯ୍ୟ
ସେହି ପର୍ବ ଅବସରରେ ୫୦ ବୟସ୍କ ସୁନା ହେମ୍ବ୍ରମ୍, ମିନତୀଙ୍କ ଉପରକୁ ସିନ୍ଦୁର ପକାଇଥିଲେ । ମାତ୍ର ମିନତୀ ଏକ ବୟସ୍କଙ୍କ ସହ ବିବାହକୁ ବିରୋଧ କରିଥିଲେ । ସୁନା, ମିନତୀଙ୍କର ମାତୃ ସମ୍ପର୍କୀୟ ଥିଲେ ଓ ୨୦୦୧ ମସିହାରେ ମିନତୀଙ୍କ ବାପାଙ୍କ ମୃତ୍ୟୁ ପରେ, ସେ ମିନତୀଙ୍କ ଘରେ ରହୁଥିଲେ ।
ଉତ୍ସବରୁ ଫେରିବା ପରେ, ସେ ବିଷାଦଗ୍ରସ୍ତ ହୋଇ, ନିଜକୁ ଘର ମଧ୍ଧ୍ୟରେ ବନ୍ଦ କରି ରଖିଥିଲେ । ପରଦିନ ସୁନାଙ୍କ ସହ ତାଙ୍କ ପରିବାରର ସମସ୍ତେ ମିନତୀଙ୍କୁ ବିବାହ ପାଇଁ ବୁଝାଇ ବିଫଳ ହୋଇଥିଲେ । ମାର୍ଚ୍ଚ ମାସରେ ମିନତୀ ତାଙ୍କ ସାନ ଭଉଣୀଙ୍କ ସହ ଏକୁଟିଆ ଥିବାବେଳେ, ନିଶାଗ୍ରସ୍ତ ସୁନା ଦୁର୍ବ୍ୟବହାର କରିଥିଲେ । କୌଶଳକ୍ରମେ ସେ ଖସି ଆସିଥିଲେ ଓ ପରଦିନ ଏହା ସମ୍ବନ୍ଧରେ ନିଜ ପରିବାରକୁ ଜଣାଇଥିଲେ । ମାତ୍ର ଆଶ୍ଚର୍ଯ୍ୟଜନକ ଭାବେ ତାଙ୍କ ମା' ଏହାକୁ ସମର୍ଥନ କରିଥିଲେ । ତା'ପର ଦିନ ବିବାହ ପାଇଁ ତାଙ୍କ ଉପରେ ଅତିରିକ୍ତ ଚାପ ପଡିଥିଲା । ସେହିଦିନ ରାତିରେ ସେ ଘର ଛାଡି ଜଙ୍ଗଲକୁ ଚାଲି ଯାଇଥିଲେ ଓ ଗଛ ମୂଳେ ରାତି କଟାଇଥିଲେ । ତାଙ୍କ ମତରେ, "ମୁଁ ମରିଯିବାକୁ ପ୍ରସ୍ତୁତ ଥିଲି, କିନ୍ତୁ ଏକ ପୌଢଙ୍କ ସହ ସମ୍ପୂର୍ଣ୍ଣ ଜୀବନ କାଟିବାକୁ ନୁହେଁ ।"
ତାଙ୍କ ଘରେ ତାଙ୍କୁ ବହୁତ ଖୋଜିଥିଲେ । ସେ ୭ ଦିନ ଧରି ଜଙ୍ଗଲରେ ଚେର ଓ ପତ୍ର ଖାଇ ରହିଥିଲେ । ତାଙ୍କ କହିବା ଅନୁଯାୟୀ, "ଘନ ଜଙ୍ଗଲରେ ୭ ଦିନ କଟାଇବା ପରେ, ମୁଁ କୌଣସି ପରିସ୍ଥିତିକୁ ସାମ୍ନା କରିବା ପାଇଁ ପ୍ରସ୍ତୁତ ଥିଲି । ଏକ କୁପ୍ରଥା ପାଇଁ ମୁଁ, ମୋ ଜୀବନକୁ ବଳି ଦେଇପାରିବି ନାହିଁ । ମୁଁ ଜାଣିଥିଲି ସମ୍ପୂର୍ଣ୍ଣ ପରିବର୍ତ୍ତନ କରିପାରିବି ନାହିଁ, କିନ୍ତୁ ଜଣଙ୍କୁ ଏହାର ବିରୋଧ କରିବାର ଅଛି । ତେଣୁ ସଂଗ୍ରାମ କରିବା ପାଇଁ ନିଷ୍ପତି ନେଲି ।"
ପରେ ସେ ତାଙ୍କର ସାଙ୍ଗ ନିରୂପମାଙ୍କୁ ଯୋଗାଯୋଗ କରିଥିଲେ ଓ ସୌଭାଗ୍ୟବଶତଃ ନିରୂପମାଙ୍କ ସ୍ୱାମୀ, ମିନତୀଙ୍କୁ ସାହାଯ୍ୟ କରିବା ପାଇଁ ରାଜି ହୋଇଥିଲେ । ମିନତୀ ସାହାଯ୍ୟ ପାଇ ନୂଆସାହି ଥାନାରେ ଅଭିଯୋଗ କରିଥିଲେ । ଫଳରେ ତାଙ୍କ ମା', ଭାଇ ଓ ସୁନା ଗିରଫ ହୋଇଥିଲେ । ପରେ ତାଙ୍କ ମା' ଓ ଭାଉଜ ବେଲ୍(bail)ରେ ଆସିଥିଲେ, ମାତ୍ର ଭାଇ ଓ ସୁନା ବିଚାରାଧୀନ ଥିଲେ । ସେମାନଙ୍କ ମତରେ, "କମ୍ ବୟସରେ ବିବାହ କରିବାରେ କୌଣସି ଭୁଲ୍ ନାହିଁ । ଆମେ ମଧ୍ଧ୍ୟ ୧୦,୧୨ ବର୍ଷ ବୟସରେ ବାହା ହୋଇଥିଲୁ । ଏହା ଆମର ପ୍ରଥା ଓ ଏହାକୁ ସମସ୍ତେ ମାନିବା ଉଚିତ୍ ।"
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଜନ୍ମ ମସିହା ନଥିବା (ଜୀବିତ ବ୍ୟକ୍ତି) ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ ଶ୍ରେଣୀ:ଜାତୀୟ ସାହସିକତା ପୁରସ୍କାର ପ୍ରାପ୍ତ
ପ୍ରଦୀପ ହୋତା
ପ୍ରଦୀପ ହୋତା (୧୬ ଜୁନ ୧୯୫୦ - ୨୫ ଫେବୃଆରୀ ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିନିକା ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ପ୍ରଦୀପ ହୋତା ୧୯୫୦ ମସିହାର ଜୁନ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୂରଲୀଧର ହୋତା ଓ ପତ୍ନୀଙ୍କ ନାମ ସୁବାସିନି ହୋତା ।
ରାଜନୈତିକ ଜୀବନ
ପ୍ରଦୀପ ହୋତା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ପ୍ରଦୀପ ହୋତା ୨୦୧୩ ମସିହାର ଫେବୃଆରୀ ୨୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୫୦ ଜନ୍ମ ଶ୍ରେଣୀ:୧୯୮୬ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଜନ୍ ଆମ୍‌ବ୍ରୋସ୍ ଫ୍ଲେମିଙ୍ଗ୍
ସାର୍ ଜନ୍ ଆମ୍‌ବ୍ରୋସ୍ ଫ୍ଲେମିଙ୍ଗ୍ (John Ambrose Fleming; ୨୯ ନଭେମ୍ବର ୧୮୪୯ - ୧୮ ଏପ୍ରିଲ ୧୯୪୫ ) ଜଣେ ଇଂରେଜ ବୈଦୁତିକ ଯନ୍ତ୍ରୀ ଥିଲେ ।
ବାହାର ଲିଙ୍କ
ଶ୍ରେଣୀ:୧୮୪୯ ଜନ୍ମ ଶ୍ରେଣୀ:୧୯୪୫ ମୃତ୍ୟୁ ଶ୍ରେଣୀ:ବୈଜ୍ଞାନିକ ଶ୍ରେଣୀ:ବିଦ୍ୟୁତ୍ ପ୍ରଯୁକ୍ତି ବିଦ୍ୟା
କୋରାଇ (ବିଧାନ ସଭା ନିର୍ବାଚନ ମଣ୍ଡଳୀ)
କୋରାଇ (କ୍ରମିକ ସଂଖ୍ୟା: ୫୩) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବ୍ୟାସନଗର (ପୌ), କୋରାଇ ବ୍ଳକ ଓ ରସୁଲପୁର ବ୍ଳକର କିଛି ଅଞ୍ଚଳ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଆକାଶ ଦାସ ନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବିଶ୍ୱଜିତ ନାୟକଙ୍କଠାରୁ ୪୨,୮୬୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ଆଧାର
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:ଯାଜପୁର ଜିଲ୍ଲା
ଅବସାଦରୋଧୀ ବିରତି ସିଣ୍ଡ୍ରୋମ
ଅବସାଦରୋଧୀ ବିରତି ସିଣ୍ଡ୍ରୋମ (ଇଂରାଜୀ ଭାଷାରେ Antidepressant discontinuation syndrome, ଅନ୍ୟ ନାମ antidepressant withdrawal syndrome) ବେମାରୀ ହୁଏ ଯେତେବେଳେ ଅବସାଦରୋଧୀ ବା ଆଣ୍ଟିଡିପ୍ରେସାଣ୍ଟ (antidepressant medication) ଔଷଧ ବନ୍ଦ, କମ୍ ପରିମାଣ ବା ବିରତି (discontinuation) କରାଯାଏ । ଏହି ସିଣ୍ଡ୍ରୋମ ହେଲେ ଶର୍ଦ୍ଦି-ଭଳି ଲକ୍ଷଣ (flu-like symptoms), ନିଦ୍ରା ସମସ୍ୟା, ଅଇ, ଶାରୀରିକ ନିୟନ୍ତ୍ରଣ ଅଭାବ, ସ୍ନାୟୁ ଗ୍ରହଣକାରୀ ଶକ୍ତି ଅଭାବ ଓ ଉଦ୍‌ବେଗ ଇତ୍ୟାଦି ଲକ୍ଷଣ ଦେଖାଯାଏ ।  ସାଧାରଣତଃ ୩ ଦିନ ମଧ୍ୟରେ ଲକ୍ଷଣମାନ ଦେଖାଯାଏ ।  କ୍ୱଚିତ୍ ସାଇକୋସିସ ହେବା ଦେଖାଯାଏ ।
ସେରୋଟୋନିନ-ନନ୍ଏପିନେଫ୍ରିନ ରିଅପଟେକ ଇନହିବିଟର (serotonin–norepinephrine reuptake inhibitors/ SNRIs), ମୋନୋଆମିନୋ ଅକ୍ସିଡେଜ ଇନହିବିଟର (monoamine oxidase inhibitors/ MAOIs) ଓ ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ (tricyclic antidepressants/ TCAs) ସ‌ହିତ ଯେ କୌଣସି ଅବସାଦରୋଧୀ ଔଷଧ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର (selective serotonin re-uptake inhibitors|/ SSRIs) ଔଷଧର ବ୍ୟବ‌ହାର ରୋଗୀ ବନ୍ଦ କଲେ ଏହି ସିଣ୍ଡ୍ରୋମ ହୁଏ । ଏହି ସଙ୍କଟ ଅଧିକ ହୋଇଯାଏ ଯଦି ଦୀର୍ଘକାଳ ଧରି ଔଷଧ ବ୍ୟବ‌ହାର କରାଯାଉଥାଏ ଓ ସ୍ୱଳ୍ପ ହାଫ-ଲାଇଫ (half-life) ଥାଏ । ଏହାର ଅନ୍ତର୍ନିହିତ କାରଣ ଅପର୍ଯ୍ୟନ୍ତ ଅଜ୍ଞାତ ଅଛି । ଲକ୍ଷଣ ଅନୁଧ୍ୟାନ କରି ରୋଗ ନିର୍ଣ୍ଣୟ କରାଯାଇପାରେ ।
ଅବସାଦଗ୍ରସ୍ତ ରୋଗୀ ଔଷଧ ମାତ୍ରା କମେଇବାକୁ 'ଲକ୍ଷଣ ଫେରିଆସିବା ବିପଦ' ଅଛି ଜାଣି ମଧ୍ୟ ଇଚ୍ଛାକଲେ ଧୀରେ ଧୀରେ କମେଇ ବନ୍ଦ କରିପାରିବେ । ଏହି ରୋଗ ହେଲେ ପୁନର୍ବାର ଔଷଧ ଦେବା ଆରମ୍ଭ କରାଯାଏ ଓ ପରେ ଧୀରେ ଧୀରେ କମେଇଦିଆଯାଏ । ଔଷଧ ବଦଳ କରି ଫ୍ଲୁଓକ୍ସେଟିନ ଭଳି ଦୀର୍ଘକାଳୀନ ପ୍ରଭାବକାରୀ ଔଷଧ ବ୍ୟବ‌ହାର କଲାପରେ ଧୀରେ ଧୀରେ ମାତ୍ରା କମେଇ ବନ୍ଦ କରିପାରିବେ ।
ଅବସାଦରୋଧୀ ଔଷଧ ବ୍ୟବ‌ହାର କରୁଥିବା ରୋଗୀ ହଠାତ୍ ଔଷଧ ବନ୍ଦ କରିଦେଲେ ତାଙ୍କ ମଧ୍ୟରୁ ପ୍ରାୟ ୨୦-୨୫% ରୋଗୀଙ୍କର ଏହି ରୋଗ ହୁଏ । ସାଧାରଣତଃ ଏହା ଏକ ସାଂଘାତିକ ରୋଗ ନୁହେଁ, କିନ୍ତୁ ପ୍ରାୟ ଅର୍ଦ୍ଧେକ ସଂଖ୍ୟକ ରୋଗୀ ଏହାକୁ ସାଂଘାତିକ ଭାବରେ ବର୍ଣ୍ଣନା କରନ୍ତି । କେତେକ ରୋଗୀଙ୍କୁ ଏତେ ସାଂଘାତିକ ଜଣାଯାଏ ଯେ ସେମାନେ ଆଉଥରେ ଅବସାଦରୋଧୀ ଔଷଧ ନେବା ଆରମ୍ଭ କରିଦିଅନ୍ତି ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ବିଦ୍ୟୁତ୍ ଓ ଅଭିବିଦ୍ୟୁତ୍ ସଙ୍କ୍ରାନ୍ତୀୟ ବୈଷୟିକ ବିଜ୍ଞାନ
ବିଦ୍ୟୁତ୍ ଓ ଅଭିବିଦ୍ୟୁତ୍ ବୈଷୟିକ ବିଜ୍ଞାନ ବୈଷୟିକ ବିଜ୍ଞାନର ଏକ ଶାଖା ଯାହାକି ବିଦ୍ୟୁତ, ଅଭିବିଦ୍ୟୁତ ଓ ବିଦ୍ୟୁତ-ଚୁମ୍ବକୀୟତା ସମ୍ପର୍କିତ ଅଧ୍ୟୟନକୁ ବୁଝାଇଥାଏ ।
ବାହାର ଲିଙ୍କ
ଶ୍ରେଣୀ:ବିଦ୍ୟୁତ୍ ପ୍ରଯୁକ୍ତି ବିଦ୍ୟା
ଏ ମନ ମାନେନା
ଏହି କତାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ, ଦୁଷ୍ମନ୍ତ ପଣ୍ଡା, ବର୍ଷା ପ୍ରିୟଦର୍ଶିନୀ ଏବଂ କାଜଲ ମିଶ୍ର । ମିହିର ଦାସ, ଅନିତା ଦାସ, ହାଡ଼ୁ, ହରିହର ମହାପାତ୍ର, ଉତ୍ତମ ମହାନ୍ତି, ସୁମନ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ବିଜୟ ମଲ୍ଲ, ନିମାଇଁ ମହାନ୍ତି, ପୁର୍ଣ୍ଣେନ୍ଦୁ ଦାସ ମହାପାତ୍ର, ସମରେନ୍ଦ୍ରନାଥ ମହାପାତ୍ର, ସୁରେଶ ପରିଡ଼ା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ସରୋଜ ଦାସ, ତପୁ ମିଶ୍ର, ନସିର, ସୁଲଗ୍ନା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟୀରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୦୭ର ଓଡ଼ିଆ କଥାଚିତ୍ର
ସୋନାଲୀ ମହାପାତ୍ର
ସୋନାଲୀ ମହାପାତ୍ର, (ଜନ୍ମ: ୨୫ ମାର୍ଚ୍ଚ ୧୯୭୯) ଜଣେ ଓଡ଼ିଶୀ ନୃତ୍ୟଶିଳ୍ପୀ ଅଟନ୍ତି । ୨୦୧୧ ବର୍ଷ ପାଇଁ ତାଙ୍କ କେନ୍ଦ୍ର ସଙ୍ଗୀତ ନାଟକ ଏକାଡ଼େମୀ ତରଫରୁ ଉସ୍ତାଦ ବିସମିହ୍ଲା ଖାନ ଯୁବ ପୁରସ୍କାର ପ୍ରଦାନ କରାଯାଇଥିଲା । ସେ ଗୁରୁ ଦେବପ୍ରସାଦ ଦାସଙ୍କ ଶୈଳୀରେ ଓଡ଼ିଶୀ ନୃତ୍ୟ ପରିବେଷଣ କରନ୍ତି ।
ବ୍ୟକ୍ତିଗତ ଜୀବନ
ସୋନାଲୀ ୧୯୭୯ ମସିହାରେ କଟକଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ନିର୍ମଳ କୁମାର ମହାପାତ୍ର ଭୁବନେଶ୍ୱର ଦୂରଦର୍ଶନ କେନ୍ଦ୍ରରେ ଜଣେ କର୍ମଚାରୀ ଥିଲେ ଓ ସେ ସଙ୍ଗୀତ ନିର୍ଦ୍ଦେଶନା ମଧ୍ୟ କରନ୍ତି । ତାଙ୍କ ମାତାଙ୍କ ନାମ ଥିଲା ଜୟନ୍ତୀ ମହାପାତ୍ର । ୫ ବର୍ଷ ବୟସରେ ଭୁଲ ଔଷଧର ପ୍ରୟୋଗ ଯୋଗୁ, ସୋନାଲୀ ନିଜ ଶ୍ରବଣ ଶକ୍ତି ହରାଇଥିଲେ । ଶ୍ରବଣ ଶକ୍ତି ହରେଇଥିଲେ ମଧ୍ୟ, ତାଙ୍କ ପିତା ସୋନାଲୀଙ୍କୁ ନୃତ୍ୟର ତାଳ ଓ ଗାୟକର ଓଠ ଚାଳନାରୁ ଗୀତ ବୁଝିବା ଶିଖାଇଥିଲେ । ତାଙ୍କର ପ୍ରଥମ ନୃତ୍ୟଗୁରୁ ଥିଲେ ଧୀର ଦେବୀ । ପରେ ସେ ଗୁରୁ ତୃପ୍ତି ମହାନ୍ତି ଓ ଗୁରୁ ଦୁର୍ଗା ଚରଣ ରଣବୀରଙ୍କଠାରୁ ନୃତ୍ୟ ଶିକ୍ଷାଲାଭ କରିଥିଲେ । ସେ ବଂଶୀବାଦକ ଅଭିରାମ ନନ୍ଦଙ୍କୁ ବିବାହ କରିଛନ୍ତି ।
ନର୍ତ୍ତକୀ ଜୀବନ
୧୪ ବର୍ଷ ବୟସରେ କଟକର ଇଣ୍ଡୋର ଷ୍ଟାଡ଼ିୟମରେ ସୋନାଲୀ ନିଜର ପ୍ରଥମ ମଞ୍ଚ ପ୍ରଦର୍ଶନ କରିଥିଲେ । ସେ କାର୍ଯ୍ୟକ୍ରମରେ ଓଡ଼ିଶାର ରାଜ୍ୟପାଳ ଉପସ୍ଥିତ ଥିଲେ । ୨୦୦୧ ମସିହାରେ ନୂଆଦିଲ୍ଲୀସ୍ଥିତ ଇଣ୍ଡିଆ ଇଣ୍ଟରନେସନାଲ ସେଣ୍ଟରରେ ସେ ୯୦ ମିନିଟ ପର୍ଯ୍ୟନ୍ତ ଅବିରତ ନୃତ୍ୟ ପ୍ରଦର୍ଶନ କରିଥିଲେ । ୨୦୦୫ରେ ଭୁବନେଶ୍ୱରଠାରେ ସେ ନିଜର ନୃତ୍ୟ ଶିକ୍ଷାନୁଷ୍ଠାନ ନୃତ୍ୟ ଉପାସନା ପୀଠ ଆରମ୍ଭ କରିଥିଲେ । ୨୦୦୭ ଓ ୨୦୧୮ ମସିହାରେ ସୋନାଲୀ ଜାପାନରେ ନିଜ ନୃତ୍ୟ ପ୍ରଦର୍ଶନ କରିଥିଲେ ।
ବିଶ୍ୱ ଓଡ଼ିଆ ସମ୍ମେଳନୀ, ସଙ୍ଗୀତ ଏକାଡ଼େମୀ ସ୍ୱର୍ଣ୍ଣୋତ୍ସବ, କୋଣାର୍କ ନୃତ୍ୟ ଉତ୍ସବ, ଦେବଦାସୀ ଉତ୍ସବ, ମୁକ୍ତେଶ୍ୱର ନୃତ୍ୟ ଉତ୍ସବ ଆଦି ବିଭିନ୍ନ ଉତ୍ସବରେ ସେ ଓଡ଼ିଶୀ ନୃତ୍ୟ ପରିବେଷଣ କରିଛନ୍ତି ।
ଆଧାର
ଶ୍ରେଣୀ:୧୯୭୯ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:କଟକ ଜିଲ୍ଲାର ଲୋକ ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
ମୁକୁର
ମୁକୁର, ଓଡ଼ିଆ ଭାଷାରେ ପ୍ରକାଶିତ ଆଦ୍ୟ ସାହିତ୍ୟ ପତ୍ରିକା ମାନଂକ ମଧ୍ୟରୁ ଅନ୍ୟତମ । ଏହା ଏକ ମାସିକ ପତ୍ରିକା ଥିଲା ଏବଂ ଏହାର ପ୍ରକାଶନ ୧୩୧୩ ସାଲ ବୈଶାଖ ମାସଠାରୁ ( ଇଂରାଜୀ ୧୯୦୫ ଖ୍ରୀଷ୍ଟାବ୍ଦ ଏପ୍ରିଲ ମାସ) ଆରମ୍ଭ ହୋଇଥିଲା । ଏହାର ସମ୍ପାଦକ ଥିଲେ ବିଶିଷ୍ଟ କବି ତଥା ଉତ୍କଳ ସମ୍ମିଳନୀର ଏକଦା ସମ୍ପାଦକ ଶ୍ରୀ ବ୍ରଜ ସୁଂଦର ଦାସ ।
ଏହି ପତ୍ରିକାଟି ପ୍ରଥମେ ଓଡ଼ିଶା ମିଶନ ପ୍ରେସ କଟକରୁ ମୁଦ୍ରିତ ହେଉଥିଲା | ପରେ ଏହା ନିଜସ୍ୱ ମୁକୁର ପ୍ରେସ କଟକରୁ ପ୍ରକାଶିତ ହେଉଥିଲା ।
ମୁକୁର ପତ୍ରିକାରେ ଧର୍ମ, ଦର୍ଶନ, ସାମାଜିକ ସଚେତନତା, ସଂସ୍କାରଧର୍ମୀ ପ୍ରବନ୍ଧ ପ୍ରକାଶ ପାଉଥିଲା ।
ଆଧାର
ଶ୍ରେଣୀ:Odia literature ଶ୍ରେଣୀ:ଓଡ଼ିଆ ସାହିତ୍ୟ
ଅଞ୍ଜୁ ଘୋଷ
ଅଞ୍ଜୁ ଘୋଷ ଜଣେ ବଙ୍ଗଳାଦେଶୀ ତଥା ଦକ୍ଷିଣ ଭାରତୀୟ (ଟଲିଉଡ) କଥାଚିତ୍ର ଅଭିନେତ୍ରୀ । ୧୯୮୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିବା ଅଞ୍ଜୁଙ୍କୁ ୧୯୮୯ ମସିହାରେ ମୁକ୍ତିଲାଭ କରିଥିବା ବଙ୍ଗଳାଦେଶୀ ଚଳଚ୍ଚିତ୍ର ବେଦେର ମେୟେ ଜୋସ୍ନାରେ ଲୋକପ୍ରିୟତା ମିଳିଥିଲା ।
ଅଭିନୟ ଜୀବନ
ଅଞ୍ଜୁ ୧୯୮୨ ମସିହାରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲେ ସୌଦାଗର, ଯାହାର ନିର୍ଦ୍ଦେଶନା ଦେଇଥିଲେ ଏଫ୍. କବୀର ଚୌଧୁରୀ ।
ସେ ପାଖାପାଖି ୫୦ରୁ ଉର୍ଦ୍ଧ୍ୱ ଚଳଚ୍ଚିତ୍ର ଅଭିନୟ କରିଛନ୍ତି । ଅବଦୁର ରଜାକ୍, ଜାଫର୍ ଇକ୍‌ବାଲ୍, ୱସିମ୍ ଏବଂ ଇଲିଆସ୍ କାଞ୍ଚନଙ୍କ ଭଳି ବଙ୍ଗଳାଦେଶୀ ଅଭିନେତାମାନେ ତାଙ୍କ ସହ କାର୍ଯ୍ୟ କରିଛନ୍ତି । ଭାରତୀୟ କଳାକାରଙ୍କ ଭିତରେ ସେ ରଣଜିତ ମଲ୍ଲିକ, ଚିରଣଜିତ ଚକ୍ରବର୍ତ୍ତୀ, ପ୍ରସନ୍ନଜିତ ଚାଟାର୍ଜୀ ଆଦି ତାଙ୍କ ସହିତ କାର୍ଯ୍ୟ କରିଛନ୍ତି ।
ସେ ୧୯୯୬ ମସିହାରେ ବଙ୍ଗଳାଦେଶ ଛାଡ଼ି କଲିକତା ଆସିଯାଇଥିଲେ । ୨୦୧୮ ମସିହାରେ ସେ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ର ମଧୁର କ୍ୟାଣ୍ଟିନ୍‌ରେ କାର୍ଯ୍ୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ସୈଦୁର ରହମାନ ସଇଦ୍ ।
୧୯୯୦ ମସିହାରେ ଅଞ୍ଜୁଙ୍କର ମାଲିକ ଛାର ଚିଠି ନାମକ ଏକ ଆଲବମ୍ ମୁକ୍ତିଲାଭ କରିଥିଲା, ଯେଉଁଥିରେ ୧୨ଟି ଗୀତ ଅନ୍ତର୍ଭୁକ୍ତ ଥିଲା ।
ନାଗରିକତା ବିବାଦ
ଅଞ୍ଜୁ ୨୦୧୯ ମସିହରେ ଭାରତୀୟ ଜନତା ପାର୍ଟି ରେ ଯୋଗ ଦେବାପରେ ତାଙ୍କ ଜାତୀୟତାକୁ ନେଇ ପ୍ରଶ୍ନ ଉଠିଥିଲା । ଏହାପରେ ବିଜେପି ତରଫରୁ ତାଙ୍କ ଭାରତୀୟ ନାଗରିକତା ଏବଂ ଭାରତୀୟ ପାସ୍‌ପୋର୍ଟ୍ ଥିବା କଥା ଦାବି କରାଯାଇଥିଲା । ୨୦୦୩ ମସିହାରେ କଲିକତା ମୁନିସିପାଲିଟି କର୍ପୋରେସନ୍ଦ୍ୱାରା ପ୍ରଦତ୍ତ ତାଙ୍କ ଜନ୍ମ ପ୍ରମାଣପତ୍ର ମଧ୍ୟ ପଶ୍ଚିମବଙ୍ଗ ବିଜେପି ମୁଖ୍ୟ ଦିଲୀପ ଘୋଷ ସର୍ବସାଧରଣରେ ପ୍ରକାଶ କରିଥିଲେ । ଏହି ପ୍ରମାଣପତ୍ର ଅନୁସାରେ ଅଞ୍ଜୁ ଘୋଷ ୧୭ ସେପ୍ଟେମ୍ବର ୧୯୬୬ରେ କଲିକତାର ଏଷ୍ଟ ଏଣ୍ଡ୍ ନର୍ସିଂ ହୋମ୍‌ରେ ଜନ୍ମଗ୍ରହଣ କରିଥିଲେ; ତାଙ୍କ ବାପାଙ୍କ ନାମ ସୁଧାନ୍ୟ ଘୋଷ ଏବଂ ମାଆଙ୍କ ନାମ ବୀଣାପଣି ଘୋଷ ।
ଏତଦ୍ ବ୍ୟତୀତ ୨୦୧୮ ମସିହାର ସେପ୍ଟେମ୍ବର ମାସରେ ସେ ଏକୁଶେୟ ଟିଭିର ଏକ ସାକ୍ଷାତକାରରେ ତାଙ୍କ ଜନ୍ମ ୧୯୫୬ ମସିହାରେ ପୂର୍ବ ପାକିସ୍ତାନ (ବର୍ତ୍ତମାନର ବଙ୍ଗଳାଦେଶ) ଅନ୍ତର୍ଗତ ଫରିଦପୁର ଜିଲ୍ଲାରେ ହୋଇଥିଲା ଏବଂ ବଙ୍ଗଳାଦେଶ ସ୍ୱାଧୀନ ହେବା ପୂର୍ବରୁ ତାଙ୍କ ପରିବାର ୧୯୭୧ ମସିହାରେ ଚିତ୍ତଗଙ୍ଗ ସ୍ଥାନାନ୍ତର ହୋଇଥିଲେ ବୋଲି ଉଲ୍ଲେଖ କରିଥିଲେ । ତାଙ୍କ ବିଦ୍ୟାଳୟ ଶିକ୍ଷା ଚିତ୍ତଗଙ୍ଗର କ୍ରିଷ୍ଣାକୁମାରୀ ଉଚ୍ଚ ବିଦ୍ୟାଳୟରେ ହୋଇଥିବା କଥା ସେ ମଧ୍ୟ ସେହି ସାକ୍ଷାତକାରରେ ଉଲ୍ଲେଖ କରିଥିଲେ ।
ଶାମଳି
ଏକ ଭାରତୀୟ ଅଟେ । ଏହା ଉତ୍ତର ପ୍ରଦେଶର ମୁଜffଅର୍‌‌ନଗର ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୯.୪୪୯୩ ଉତ୍ତର ଅକ୍ଷାଂଶ ଓ ୭୭.୩୧୨୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୮୯୮୬୧ ଅଟେ । ସେଥି ମଧ୍ୟରୁ ୫୩.୫୬% ଜଣ ପରୁଷ ହୋଇଥିବା ବେଳେ ୪୬.୪୪% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୪.୧୬% ଅଟେ । ଏହା ଜାତୀୟ ହାରଠାରୁ ୦.୬୮% ପ୍ରତିଶତ ଅଧିକ ଅଟେ । ସେଥିରୁ ୩୭.୫୨% ପ୍ରତିଶତ ପୁରୁଷ ଓ ୨୬.୬୪% ନାରୀ ଅଟନ୍ତି । ୧୪.୭୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ସିଲୋଷ୍ଟାଜୋଲ
ସିଲୋଷ୍ଟାଜୋଲ, ଏକ ବ୍ୟବସାୟୀକ ନାମ ପ୍ଲେଟାଲ, ହେଉଛି ଏକ ଔଷଧ ଯାହା ପ୍ରାନ୍ତୀୟ ଦମନୀ ରୋଗରେ ହେଉଥିବା ଇଣ୍ଟେମିଟେଣ୍ଟ କ୍ଲଡିକେସନର ଲକ୍ଷଣରେ ଉନ୍ନତି ଆଣିବାକ ସାହାଯ୍ୟ କରିଥାଏ | ଯଦି 3 ମାସ ପରେ କୌଣସି ଉନ୍ନତି ଦେଖାଯାଏ ନାହିଁ, ତେବେ ଔଷଧ ବନ୍ଦ କରିବା ଯୁକ୍ତିଯୁକ୍ତ ଅଟେ | ଷ୍ଟ୍ରୋକ୍ ରୋକିବା ପାଇଁ ଏହା ମଧ୍ୟ ବ୍ୟବହୃତ ହୋଇପାରେ | ଏହା ପାଟିରେ ଦିଆଯାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ତରଳ ଝାଡ଼ା, ମୁଣ୍ଡ ବୁଲାଇବା ଏବଂ କାଶ ହୋଇପାରେ | ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ, କମ୍ ପ୍ଲାଟେଲେଟ୍ ଏବଂ କମ ଶ୍ୱେତ ରକ୍ତ କଣିକା ଥିବା ରୋଗୀଙ୍କର ବଞ୍ଚିବା ଆଶା ହ୍ରାସ ହୋଇପାରେ | ସିଲୋଷ୍ଟାଜୋଲ ହେଉଛି ଏକ ଫସଫୋଡିଏଷ୍ଟିରେଜ ୩ ଇନହିବିଟର ଯାହା ପ୍ଲାଟେଲେଟ୍ ଏକତ୍ରିତ ହେବାକୁ ଅବରୋଧ କରି ଧମନୀକୁ ବିସ୍ତାର କରିବାରେ ସାହାଯ୍ୟ କରେ |
ଶାମଳି
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ସିଲୋଷ୍ଟାଜୋଲ
ସିଲୋଷ୍ଟାଜୋଲ ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା | ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ | ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସର ମୂଲ୍ୟ ପ୍ରାୟ ୫ £ ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୬.୨୦ ଆମେରିକୀୟ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୩୦୧ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା |
ଶାମଳି
ବାହାର ଲିଙ୍କ
ଶ୍ରେଣୀ:ଉତ୍ତର ପ୍ରଦେଶର ସହର
ସିଲୋଷ୍ଟାଜୋଲ
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଶାମଳି
ବାହାର ଲିଙ୍କ
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2
ବିଶ୍ୱମ୍ବର ପରିଡ଼ା
ବିଶ୍ୱମ୍ବର ପରିଡ଼ା (୮ ଫେବୃଆରୀ ୧୯୨୧ - ୨୫ ନଭେମ୍ବେ ୧୯୯୯) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ । ସେ ଦେଶ ସ୍ୱାଧୀନ ପରେ ଜଣେ ସାମ୍ବାଦିକ ଭାବରେ କାର୍ଯ୍ୟ କରିଥିଲେ ଏବଂ ଓଡ଼ିଆ ଭାଷା ସାହିତ୍ୟରେ କିଛି କବିତା ରଚନା କରିଥିଲେ ।
ଜନ୍ମ
ବିଶ୍ୱମ୍ବର ପରିଡ଼ା ୮ ଫେବୃଆରୀ ୧୯୨୧ ମସିହାରେ ଓଡ଼ିଶାର ଜଗତସିଂହପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ ।
ସ୍ୱାଧୀନତା ସଂଗ୍ରାମରେ ଯୋଗଦାନ
ଅଳ୍ପ ବୟସରୁ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେ ମହାତ୍ମା ଗାନ୍ଧିଙ୍କର ଆଦର୍ଶରେ ଅନୁପ୍ରାଣିତ ହୋଇ ସ୍ୱାଧୀନତା ସଂଗ୍ରାମରେ ଯୋଗଦେଇଥିଲେ ଏବଂ ଦୁଇବର୍ଷ କାରାବରଣ କରିଥିଲେ । ସେ ବ୍ରହ୍ମ‌ପୁର ଜେଲରେ ଥିବାବେଳେ ଅନେକ ସାମାଜିକ, ସାହିତ୍ୟିକ ଏବଂ ସାଙ୍ଗଠନିକ ଅନ୍ଦୋଳନରେ ଲିପ୍ତ ରହିଥିଲେ ।
ସାମ୍ବାଦିକତା
ସ୍ୱାଧୀନତା ପରେ ବିଶ୍ୱମ୍ବର ପରିଡ଼ା ସାମ୍ବାଦିକତାରେ ଯୋଗ ଦେଇଥିଲେ । ସେ ଓଡ଼ିଶାର କିଛି ଅଗ୍ରଣୀ ସମ୍ବାଦପତ୍ର ସମାଜ, ପ୍ରଜାତନ୍ତ୍ର ଆଦିରେ ୪୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଥିଲେ । ପ୍ରଜାତନ୍ତ୍ର ଖବରକାଗଜରେ କାର୍ଯ୍ୟ କରୁଥିବାବେଳେ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବଙ୍କ ସ‌ହ ତାଙ୍କର ଉତ୍ତମ ସମ୍ପର୍କ ଥିଲା । ମୃତ୍ୟୁ ପର୍ଯ୍ୟନ୍ତ ସେ ହରେକୃଷ୍ଣ ମହତାବଙ୍କଦ୍ୱାରା ପ୍ରତିଷ୍ଠିତ ଖବରକାଗଜ ପ୍ରଜାତନ୍ତ୍ରର ପାଞ୍ଚ ଜଣ ବୋର୍ଡ଼ ମେମ୍ବର ମଧ୍ୟରୁ ଜଣେ ସଦସ୍ୟ ଥିଲେ । ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକ ଓ ଜାନକୀ ବଲ୍ଲଭ ପଟ୍ଟନାୟକଙ୍କ ସ‌ହ ତାଙ୍କର ଭଲ ସମ୍ପର୍କ ମଧ୍ୟ ଥିଲା ।
ଓଡ଼ିଆ ସାହିତ୍ୟରେ ଅବଦାନ
ସେ ଓଡ଼ିଆ ସାହିତ୍ୟ ଜଗତରେ କିଛିଟା ସକ୍ରିୟ ଥିଲେ । ତାଙ୍କର ରଚିତ କ୍ଷୁଦ୍ର କବିତାମାନଙ୍କୁ ନେଇ ଶତାବ୍ଦୀର ଧ୍ୱନି ଭାବରେ ପ୍ରକାଶ ପାଇଥିଲା । ଏହି ବ‌ହିଟି ଇଂରାଜୀରେ ମଧ୍ୟ ଅନୁବାଦ କରାଯାଇଥିଲା, ଯାହାର ଶୀର୍ଷକ "Voice of the Century" । ଏହି ବ‌ହିଟି ବ‌ହୁତ ଆଦୃତ ହୋଇଥିଲା ।
ସେ ଭାରତୀୟ ସ୍ୱାଧୀନତା ସଂଗ୍ରାମରେ ରାଜ୍ୟ ସ୍ତରରେ ଏବଂ ଜାତୀୟ ସ୍ତରରେ ଅନେକ ସଙ୍ଗଠନର ନେତୃତ୍ୱ ନେଇଥିଲେ । ସେ ୧୫ ବର୍ଷ ଧରି ଅଖିଳ ଓଡ଼ିଶା ସ୍ୱାଧୀନତା ସଂଗ୍ରାମ ସମିତିର ନେତୃତ୍ୱ ନେଇଥିଲେ ଏବଂ ଅଖିଳ ଭାରତୀୟ ସ୍ୱାଧୀନତା ସଂଗ୍ରାମୀ ସମିତିର ଉପ-ସଭାପତି ଭାବରେ କାର୍ଯ୍ୟ କରିଥିଲେ ।
ଶେଷ ଜୀବନ ଓ ମୃତ୍ୟୁ
ବିଶ୍ୱମର ତାଙ୍କର ଜୀବନର ଶେଷ ଅବସ୍ଥାରେ ମଧ୍ୟ କଟକ, ଭୁବନେଶ୍ୱର ସ‌ହର ଓ ଜଗତସିଂହପୁର ଜିଲ୍ଲାର ବିଭିନ୍ନ ସାମାଜିକ ଏବଂ ସାଂସ୍କୃତି ସଂଗଠନ ସ‌ହିତ ଜଡ଼ିତ ଥିଲେ । ସେ ୨୫ ନଭେମ୍ବର ୧୯୯୯ରେ କଟକଠାରେ ମୃତ୍ୟୁବରଣ କରିଥିଲେ । ତାଙ୍କ ମୃତ୍ୟ ଉପରାନ୍ତେ ତାଙ୍କୁ ଉତ୍କଳ ଜ୍ୟୋତି ପୁରସ୍କାରରେ ସମ୍ମାନିତ କରାଯାଇଥିଲା ।
ଆଧାର
ଶ୍ରେଣୀ:୧୯୨୧ ଜନ୍ମ ଶ୍ରେଣୀ:୧୯୯୯ ମୃତ୍ୟୁ ଶ୍ରେଣୀ:ଭାରତୀୟ ସ୍ୱାଧୀନତା ଗଣସମ୍ପାଦନା ୨୦୧୮ରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ ଶ୍ରେଣୀ:ସ୍ୱାଧୀନତା ସଂଗ୍ରାମୀ
ହଲ୍ ପ୍ରଭାବ
ବିଦ୍ୟୁତ୍ ପରିବହନ କରୁଥିବା ଏକ ସୁପରିବାହୀ ପଦାର୍ଥରେ ପ୍ରବାହ ଦିଗକୁ (ଧରି ନିଆଯାଉ ପୂର୍ବ-ପଶ୍ଚିମ) ଲମ୍ବ ଭାବରେ ଏକ ଚୁମ୍ବକୀୟ କ୍ଷେତ୍ର ରଖିଲେ, ସୁପରିବାହୀର ଅନ୍ୟ ଦୁଇ ପାର୍ଶ୍ୱ (ଉତ୍ତର-ଦକ୍ଷିଣ)ରେ ଏକ ବିଦ୍ୟୁତ୍ ବିଭବ ସୃଷ୍ଟି ହୋଇଥାଏ । ୧୮୭୯ ମସିହାରେ ଏଡ୍‍ୱିନ୍ ହଲ୍ ଏହାର ଆବିଷ୍କାର କରିଥିବାରୁ ଏହି ପ୍ରଭାବକୁ ହଲ୍ ପ୍ରଭାବ (ଈଂରାଜୀରେ Hall Effect) ଓ ଏହି ପ୍ରକ୍ରିୟା ଯୋଗୁଁ ସୃଷ୍ଟି ହେଉଥିବା ବିଦ୍ୟୁତ୍ ବିଭବକୁ ହଲ୍ ବିଦ୍ୟୁତ୍ ବିଭବ (ଈଂରାଜୀରେ Hall Voltage) କୁହାଯାଏ । ପରବର୍ତ୍ତୀ ସମୟରେ ହଲ୍ ପ୍ରଭାବର ବିବିଧ ରୂପ ଆବିଷ୍କୃତ ହେବା ପରେ ମୂଳ ପ୍ରଭାବକୁ କେହି କେହି ସାଧାରଣ ହଲ୍ ପ୍ରଭାବ (ଈଂରାଜୀରେ Ordinary Hall Effect) ବୋଲି ମଧ୍ୟ କହିଥାନ୍ତି ।
ଆବିଷ୍କାର
୧୮୭୯ ମସିହାରେ ମେରିଲ୍ୟାଣ୍ଡ୍‍ର ବାଲ୍ଟିମୋର୍‍ସ୍ଥିତ ଜନ୍ ହପ୍‍କିନ୍‍ସ୍ ବିଶ୍ୱବିଦ୍ୟାଳୟରେ ନିଜ ଡକ୍ଟରେଟ୍ ଡିଗ୍ରୀ ପାଇଁ ପରୀକ୍ଷଣ କରୁଥିବା ସମୟରେ ଏଡ୍‍ୱିନ୍ ହଲ୍ ଏହି ପ୍ରଭାବ ପ୍ରଥମ ଥର ଦେଖିଥିଲେ । ଇଲେକ୍‍ଟ୍ରନ୍ ଆବିଷ୍କୃତ ହେବାର ୧୮ ବର୍ଷ ପୂର୍ବରୁ ହୋଇଥିବା ଏହି ପରୀକ୍ଷଣରେ ବ୍ୟବହୃତ ତାଙ୍କ ପରୀକ୍ଷା ଉପକରଣ ଓ ଏହି ପ୍ରଣାଳୀକୁ ସେତେବେଳର ଏକ ମହାନ ଆବିଷ୍କାର ବୋଲି କୁହାଗଲା ଓ ଏହାକୁ "ଚୁମ୍ବକ ଓ ବିଦ୍ୟୁତ୍ ପ୍ରବାହର ନୂତନ ଆବିଷ୍କୃତ କ୍ରିୟା (ମୂଳ ଈଂରାଜୀ ନାମ On a New Action of the Magnet on Electric Currents)" ନାମରେ ପ୍ରକାଶ କରାଯାଇଥିଲା ।
ହଲ୍ ପ୍ରଭାବ ସମ୍ପର୍କିତ ବୈଜ୍ଞାନିକ ତତ୍ତ୍ୱ
ସୁପରିବାହୀ ପଦାର୍ଥରେ ପ୍ରବାହିତ ବିଦ୍ୟୁତ୍‍ର ପ୍ରକୃତି ଯୋଗୁଁ ହଲ୍ ପ୍ରଭାବ ସୃଷ୍ଟି ହୋଇଥାଏ । ଇଲେକ୍‍ଟ୍ରନ୍, ଆୟନ୍ ଓ ଇଲେକ୍‍ଟ୍ରନ୍ ହୋଲ୍ ପରି ବିଦ୍ୟୁତ୍ ବାହକ କଣିକାମାନଙ୍କ ଗତି ଯୋଗୁଁ ବିଦ୍ୟୁତ୍ ପ୍ରବାହ ହୋଇଥାଏ । ଯଦି ଏପରି ସମୟରେ ପରିବାହୀ ପଦାର୍ଥ ନିକଟରେ ଏକ ଚୁମ୍ବକୀୟ କ୍ଷେତ୍ର ସୃଷ୍ଟି କଲେ ଏହି ଚାର୍ଜ୍‍ମାନଙ୍କ ଉପରେ ବିଦ୍ୟୁତ୍-ଚୁମ୍ବକୀୟ ବଳ (ବା ଲୋରେଂଜ୍ ବଳ) ପଡ଼େ । ଚୁମ୍ବକୀୟ କ୍ଷେତ୍ରର ଅନୁପସ୍ଥିତିରେ ପରିବାହୀ ବସ୍ତୁ ମଧ୍ୟରେ ଇଲେକ୍‍ଟ୍ରନ୍‍ଗୁଡ଼ିକ ପ୍ରାୟତଃ ଏକ ସରଳ ରେଖାରେ (ଧରି ନିଆଯାଉ ଦକ୍ଷିଣରୁ ଉତ୍ତର ଦିଗକୁ) ପ୍ରବାହିତ ହୁଅନ୍ତି । ଚୁମ୍ବକୀୟ କ୍ଷେତ୍ରର ଉପସ୍ଥିତିରେ ଇଲେକ୍‍ଟ୍ରନ୍ ଉତ୍ତରରୁ ଦକ୍ଷିଣକୁ ପ୍ରବାହିତ ହୁଅନ୍ତି କିନ୍ତୁ ସରଳ ରେଖାରେ ପ୍ରବାହିତ ନ ହୋଇ ଏକ ଧନୁ ଆକାରରେ ପୂର୍ବ ସୀମା ପଟକୁ ବଙ୍କିଯାଏ । ଫଳରେ ପରିବାହୀ ବସ୍ତୁର ପୂର୍ବ ପଟେ ଇଲେକ୍ଟ୍ରନ୍‍ର ଘନତା ବଢ଼ିଯାଏ (ବିଯୁକ୍ତ ବିଭବ) ଓ ପଶ୍ଚିମ ପଟେ ଇଲେକ୍‍ଟ୍ରନ୍ ଘନତା ହ୍ରାସ ପାଏ (ଯୁକ୍ତ ବିଭବ) । ଏହି କାରଣରୁ ପରିବାହୀ ବସ୍ତୁର ପୂର୍ବ ଓ ପଶ୍ଚିମ ପ୍ରାନ୍ତ ମଧ୍ୟରେ ଏକ କ୍ଷୁଦ୍ର ବିଦ୍ୟୁତ୍ ବିଭବ ଦେଖାଦେଇଥାଏ ।
ପାରମ୍ପରିକ ବିଦ୍ୟୁତ୍-ଚୁମ୍ବକତ୍ତ୍ୱ ଅନୁସାରେ ଇଲେକ୍‍ଟ୍ରନ୍ ପ୍ରବାହର ବିପରୀତ ଦିଗରେ (ବା ହୋଲ୍ ପ୍ରବାହିତ ହେଉଥିବା ଦିଗରେ) ବିଦ୍ୟୁତ୍ ପ୍ରବାହିତ ହୋଇଥାଏ । ଏହି ବିଦ୍ୟୁତ୍ ପ୍ରବାହର ମାନକୁ I ବୋଲି କହିବା । କେତେକ ଅର୍ଦ୍ଧପରିବାହୀ ପଦାର୍ଥରେ ମୁଖ୍ୟତଃ ହୋଲ୍ ପ୍ରବାହ ଘଟୁଥିବାରୁ ବିଦ୍ୟୁତ୍ ବିଭବ ବିପରୀତ ମାନଯୁକ୍ତ ହୋଇଥାଏ ।
ଏକ ସାଧାରଣ ଧାତବ ପଦାର୍ଥରେ ଇଲେକ୍‍ଟ୍ରନ୍‍ମାନେ ମୁଖ୍ୟ ଚାର୍ଜ୍ ବାହକ । ଧାତୁମାନଙ୍କ କ୍ଷେତ୍ରରେ ଲରେଂଜ୍ ବଳର ପରିମାଣ ଜଣାଥିଲେ ହଲ୍ ବିଦ୍ୟୁତ୍ ବିଭବ ନିର୍ଦ୍ଧାରଣ କରାଯାଇପାରିବ । ଷ୍ଟେଡ଼ି ଷ୍ଟେଟ୍ ଅବସ୍ଥାରେ ଚାର୍ଜ୍‍ଗୁଡ଼ିକ y-ଅକ୍ଷ ଦିଗରେ ଗତି କରନ୍ତି ନାହିଁ । ତେଣୁ ଚାର୍ଜ୍ ସଂଗୃହୀତ ହୋଇ y-ଅକ୍ଷ ଦିଗରେ ଏକ ବୈଦ୍ୟୁତିକ ବଳ ସୃଷ୍ଟି ହୁଏ ଯାହା ଇଲେକ୍‍ଟ୍ରନ୍‍ମାନଙ୍କ ଉପରେ ପଡ଼ୁଥିବା ଚୁମ୍ବକୀୟ ବଳର y-ଅକ୍ଷ ଶାଖା ବା ଅଂଶକୁ ପ୍ରତିହତ କରିବାରେ ସମର୍ଥ ହୁଏ । ଏଠାରେ ବିଦ୍ୟୁତ୍‍ର ବିସ୍ଥାପନ ପରିବେଗ (ଈଂରାଜୀରେ Drift Velocity)କୁ v_xଦ୍ୱାରା ସୂଚୀତ କରାଯାଉ । ଫ୍ଲେମିଂଙ୍କ ଡାହାଣ ହାତ ନିୟମ ଅନୁସାରେ v_x B_z ନିର୍ଦ୍ଧାରିତ ହୋଇପରିବ ଯାହା y-ଅକ୍ଷର ଦିଗରେ ବିଯୁକ୍ତ ମାନବିଶିଷ୍ଟ ହେବ ।
ଷ୍ଟେଡ଼ି ଷ୍ଟେଟ୍ ଅବସ୍ଥାରେ, ତେଣୁ ଏଠାରେ E_yର ଦିଗ y-ଅକ୍ଷର ଦିଗ ସହ ସମାନ । ଉତ୍‍ପ୍ରେରିତ ବୈଦ୍ୟୁତିକ କ୍ଷେତ୍ର \xi_yର ଦିଗ -y ସହ ଏହା ସମାନ ନୁହେଁ । ଏଥିରୁ ଇଲେକ୍‍ଟ୍ରନ୍‍ମାନଙ୍କଦ୍ୱାରା ସୃଷ୍ଟ ବୈଦ୍ୟୁତିକ କ୍ଷେତ୍ରର ଦିଗ ଜାଣିହେବ ।
ପତଳା ତାରମାନଙ୍କରେ ହୋଲ୍ ପରିବର୍ତ୍ତେ ଇଲେକ୍‍ଟ୍ରନ୍‍ମାନେ ପ୍ରବାହିତ ହୁଅନ୍ତି । ତେଣୁ ଓ. ଆହୁରି ମଧ୍ୟ. ଏହି ସବୁ ରାଶିଙ୍କୁ ପରିବର୍ତ୍ତିତ କରି ଲେଖିଲେ
ପାରମ୍ପରିକ ହୋଲ୍ ପ୍ରବାହ ଇଲେକ୍‍ଟ୍ରନ୍ ପ୍ରବାହର ବିପରୀତ ଦିଗରେ ହୁଏ ବୋଲି ଧରାଯାଏ । n ଚାର୍ଜ୍ ବାହକ ଘନତ୍ୱ ହେଲେ ଓ ହୋଲ୍‍ର ଚାର୍ଜ୍‍କୁ ଇଲେକ୍‍ଟ୍ରନ୍ ଚାର୍ଜ୍‍ର ବିଯୁକ୍ତ ଭାବେ ଲେଖିଲେ ମିଳିବ । ଏଠାରେ  tw କ୍ଷେତ୍ରଫଳ, ଓ -e ପ୍ରତ୍ୟେକ ଇଲେକ୍‍ଟ୍ରନ୍‍ର ଚାର୍ଜ୍ । w ପାଇଁ ସମାଧାନ କଲେ ଆମକୁ ହଲ୍ ବିଦ୍ୟୁତ୍ ବିଭବର ସମୀକରଣ ମିଳିବ :
ଯୁକ୍ତ ଚାର୍ଜ୍ ସଂଗୃହୀତ ହୋଇଥିଲେ ର ମାନ ବିଯୁକ୍ତ ହେବ (ବାମ ପଟେ ଯୁକ୍ତ ଚାର୍ଜ୍ କଣିକା ଏହାକୁ ଯୁକ୍ତ ବିଭବ ପ୍ରଦାନ କରିଥିବେ) । କେତେକ ଅର୍ଦ୍ଧପରିବାହୀଙ୍କ କ୍ଷେତ୍ରରେ ଏପରି ଦେଖାଯାଏ ।
ହଲ୍ ଗୁଣାଙ୍କର ସମୀକରଣ ହେଲା :
ଏଠାରେ j ହେଲା ବାହକ ଇଲେକ୍‍ଟ୍ରନ୍‍ମାନଙ୍କ ବିଦ୍ୟୁତ୍ ପ୍ରବାହ ଘନତ୍ୱ ଓ E_y ହେଉଛି ଉତ୍‍ପ୍ରେରିତ ବୈଦ୍ୟୁତିକ କ୍ଷେତ୍ର । SI ଏକକରେ ଏହାକୁ ଲେଖିଲେ :
(ର ଏକକମାନଙ୍କୁ ସାଧାରଣତଃ m3/C ବା Ω·cm/Gଦ୍ୱାରା ପ୍ରକାଶ କରାଯାଏ ।) ଏହି କାରଣରୁ ପରିବାହକ ଘନତ୍ୱ ବା ଚୁମ୍ବକୀୟ କ୍ଷେତ୍ରର ମାପ ନିର୍ଣ୍ଣୟ କରିବାରେ ହଲ୍ ପ୍ରଭାବ ଉପଯୋଗୀ ହୋଇଥାଏ ।
ହଲ୍ ପ୍ରଭାବରେ ବିଯୁକ୍ତ ଚାର୍ଜ୍‍ମାନଙ୍କ ପ୍ରବାହ ଦିଗ ଓ ଯୁକ୍ତ ଚାର୍ଜ୍‍ମାନଙ୍କ ପ୍ରବାହର ଦିଗ ଭିନ୍ନ ଓ ସେମାନଙ୍କ ବିପରୀତ ପ୍ରକୃତି ବିଷୟରେ ମଧ୍ୟ କୁହାଯାଇଛି । ପ୍ରକୃତରେ କହିବାକୁ ଗଲେ ଧାତବ ପଦାର୍ଥରେ ବିଦ୍ୟୁତ୍ ପ୍ରବାହର କାରଣ ପ୍ରୋଟୋନ୍ ନୁହଁନ୍ତି ବରଂ ଏଥିପାଇଁ ଇଲେକ୍‍ଟ୍ରନ୍ ଦାୟୀ ବୋଲି ହଲ୍ ପ୍ରଭାବ ପ୍ରଥମ ପ୍ରମାଣ ଦେଇଥିଲା । ଏତତ୍ ବ୍ୟତୀତ p-ପ୍ରକାର ଅର୍ଦ୍ଧପରିବାହୀରେ ଇଲେକ୍‍ଟ୍ରନ୍‍ମାନଙ୍କ ପରିବର୍ତ୍ତେ ହୋଲ୍‍ମାନଙ୍କ ମାଧ୍ୟମରେ ବିଦ୍ୟୁତ୍ ପରିବାହିତ ହୋଇଥାଏ ବୋଲି ହଲ୍ ପ୍ରଭାବର ଆବିଷ୍କାର ପରେ ଜଣା ପଡ଼ିଥିଲା । ଇଲେକ୍‍ଟ୍ରନ୍ ପ୍ରବାହ ଓ ହୋଲ୍ ପ୍ରବାହର ଦିଗ ପରସ୍ପର ବିପରୀତ ହୋଇଥିବାରୁ ଉଭୟ ପରିବାହକ କଣିକାଙ୍କ ପାଇଁ ହଲ୍ ଗୁଣାଙ୍କର ମାନ ଏକା ରହିବା କଥା ବୋଲି ଦ୍ୱନ୍ଦ ସୃଷ୍ଟି ହୋଇପାରେ । ଆଧୁନିକ ପ୍ରମାତ୍ର ଯାନ୍ତ୍ରିକ ବିଜ୍ଞାନ ସହାୟତାରେ କଠିନ ପଦାର୍ଥରେ ପରିବହନ ସମ୍ବନ୍ଧୀୟ ତତ୍ତ୍ୱର ପ୍ରୟୋଗ କରି ଏହି ଦ୍ୱନ୍ଦ ଦୂର ହୋଇପାରିଛି ।
ଅର୍ଦ୍ଧପରିବାହୀ ପଦାର୍ଥରେ ହଲ୍ ପ୍ରଭାବ
ବିଦ୍ୟୁତ୍ ପରିବହନ କରୁଥିବା ଏକ ଅର୍ଦ୍ଧପରିବାହୀ ପଦାର୍ଥ ନିକଟରେ ଏକ ଚୁମ୍ବକୀୟ କ୍ଷେତ୍ର ସୃଷ୍ଟି କଲେ ଉଭୟ ବୈଦ୍ୟୁତିକ କ୍ଷେତ୍ର ଓ ଚୁମ୍ବକୀୟ କ୍ଷେତ୍ର ସହିତ ଲମ୍ବ ଭାବେ ଅର୍ଦ୍ଧପରିବାହୀ ଉପରେ ଏକ ବଳ ପ୍ରୟୋଗ ହୁଏ । ହଲ୍ ବିଦ୍ୟୁତ୍ ବିଭବ ପ୍ରବାହ ଦିଗ ସହ ସମାନ୍ତରାଳ ଅର୍ଦ୍ଧପରିବାହୀର ଦୁଇ ବାହୁମଧ୍ୟରେ ଦେଖାଦିଏ ।
ଅର୍ଦ୍ଧପରିବାହୀରେ ଉଭୟ ଇଲେକ୍‍ଟ୍ରନ୍ ଓ ହୋଲ୍ ବିଦ୍ୟୁତ୍ ପରିବହନ କରୁଥିବାରୁ ହଲ୍ ଗୁଣାଙ୍କ ନିର୍ଣ୍ଣୟ କରିବା ଜଟିଳତର । କାରଣ ଉଭୟଙ୍କର ଘନତ୍ୱ ଓ ଗତିଶୀଳତା (ଈଂରାଜୀରେ Mobility) ଭିନ୍ନ ଭିନ୍ନ । ଏକ ସାମାନ୍ୟ ଚୁମ୍ବକୀୟ କ୍ଷେତ୍ରରେ ହଲ୍ ଗୁଣାଙ୍କକୁ ନିମ୍ନ ସୂତ୍ର ଆକାରରେ ପ୍ରକାଶ କରାଯାଇପାରେ : ବା : ହେଲେ ହଲ୍ ଗୁଣାଙ୍କର ସୂତ୍ର ପରିବର୍ତ୍ତିତ ହୋଇ
ଏଠାରେ \, n ଇଲେକ୍‍ଟ୍ରନ୍‍ମାନଙ୍କ ଘନତ୍ୱ, \, p ହୋଲ୍‍ମାନଙ୍କ ଘନତ୍ୱ, ଇଲେକ୍‍ଟ୍ରନ୍‍ମାନଙ୍କ ଗତିଶୀଳତା,  ହୋଲ୍‍ମାନଙ୍କ ଗତିଶୀଳତା ଏବଂ \, e ହେଲା ମୌଳିକ ଏକକ ଚାର୍ଜ୍ । ବୃହତ୍ ପ୍ରୟୋଗ କ୍ଷେତ୍ରରେ ମଧ୍ୟ ଏକା ପ୍ରକାରର ସୂତ୍ରଦ୍ୱାରା ହଲ୍ ଗୁଣାଙ୍କକୁ ପ୍ରକାଶ କରାଯାଇପାରିବ ।
ନକ୍ଷତ୍ର ସୃଷ୍ଟି ହେବାରେ ହଲ୍ ପ୍ରଭାବର ମହତ୍ତ୍ୱ
ନକ୍ଷତ୍ର ସୃଷ୍ଟି ସମୟରେ ଚୁମ୍ବକୀୟ କ୍ଷେତ୍ର ମହତ୍ତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ ସତ, ତେବେ ଗବେଷଣା ପାଇଁ ଉଦ୍ଦୀଷ୍ଟ ମଡ଼େଲ୍‍ମାନଙ୍କ  ଅନୁଧ୍ୟାନରୁ ଜଣାପଡ଼ିଛି ଯେ ହଲ୍ ପ୍ରଭାବ ଯୋଗୁଁ ମାଧ୍ୟାକର୍ଷଣୀୟ ନିପାତ ହୋଇଥାଏ ଯାହା ଫଳରେ ଆଦ୍ୟତାରା ସୃଷ୍ଟି ହୁଏ ।
ପ୍ରମାତ୍ର ହଲ୍ ପ୍ରଭାବ
ଅର୍ଦ୍ଧପରିବାହୀରେ ପ୍ରସ୍ତୁତ ଧାତବ-ଅକ୍ସାଇଡ୍-ଅର୍ଦ୍ଧପରିବାହୀ କ୍ଷେତ୍ର ପ୍ରଭାବିତ ଟ୍ରାଞ୍ଜିଷ୍ଟର୍ (ଈଂରାଜୀରେ MOSFET) ପରି ଯନ୍ତ୍ରରେ ବଳଶାଳୀ ଚୁମ୍ବକୀୟ କ୍ଷେତ୍ର ଓ ନିମ୍ନ ତାପମାତ୍ରା ଯୋଗୁଁ ପ୍ରମାତ୍ର ହଲ୍ ପ୍ରଭାବ ପରିଦୃଷ୍ଟ ହୋଇଥାଏ । MOSFETରେ ଦୁଇ-ଆୟାମବିଶିଷ୍ଟ ଇଲେକ୍‍ଟ୍ରନ୍ ବ୍ୟବସ୍ଥା ସୃଷ୍ଟି ହୋଇଥାଏ । ଏଥିରେ ହଲ୍ ବୈଦ୍ୟୁତିକ ପରିବହନତା (ଈଂରାଜୀରେ Electrical Conductance) σ ପ୍ରମାତ୍ର ହଲ୍ ପରିବର୍ତ୍ତନ ଯୋଗୁଁ ପ୍ରମାତ୍ର ମୂଲ୍ୟ ପ୍ରାପ୍ତ କରନ୍ତି ।
ଆବର୍ତ୍ତନ ହଲ୍ ପ୍ରଭାବ
ପରିବାହୀର ପାର୍ଶ୍ୱବର୍ତ୍ତୀ ବାହୁରେ କଣିକାଙ୍କ ଆବର୍ତ୍ତନ ଅନ୍ତର୍ନିହିତ ଗୁଣ ଯୋଗୁଁ ଆବର୍ତ୍ତନ ହଲ୍ ପ୍ରଭାବ ଦେଖାଯାଏ । ଏହି ପ୍ରଭାବ ପାଇଁ ଚୁମ୍ବକୀୟ କ୍ଷେତ୍ରର ଆବଶ୍ୟକତା ନଥାଏ । ପ୍ରଥମେ ୧୯୭୧ ମସିହାରେ ଏମ୍. ଆଇ. ଡ୍ୟାକୋନୋଭ୍ ଏବଂ ଭି. ଆଇ. ପେରେଲ୍ ଏହାର ପରିକଳ୍ପନା କରିଥିଲେ ଓ ୩୦ ବର୍ଷ ପରେ ଉଭୟ ଧାତବ ଓ ଅର୍ଦ୍ଧପରିବାହୀ ପଦାର୍ଥରେ ପରୀକ୍ଷଣଦ୍ୱାରା ଏହା ପ୍ରମାଣିତ ହୋଇଥିଲା ।
ପ୍ରମାତ୍ର ଆବର୍ତ୍ତନ ହଲ୍ ପ୍ରଭାବ
ମର୍କ୍ୟୁରୀ ଟେଲୁରାଇଡ୍‍ରେ ଦୁଇ-ଆୟାମ ପ୍ରମାତ୍ର କ୍ଷେତ୍ର ଓ ଶକ୍ତିଶାଳୀ ଆବର୍ତ୍ତନ ଯୋଗୁଁ ନିମ୍ନ ତାପମାତ୍ରାରେ ଓ ଚୁମ୍ବକୀୟ କ୍ଷେତ୍ରର ଅନୁପସ୍ଥିତିରେ ପ୍ରମାତ୍ର ଆବର୍ତ୍ତନ ହଲ୍ ପ୍ରଭାବ ରହିଥାଏ ବୋଲି ସଦ୍ୟ ପରୀକ୍ଷଣରୁ ଜଣା ପଡ଼ିଛି ।
ଅସଂଗତ ହଲ୍ ପ୍ରଭାବ
ଚୁମ୍ବକୀୟ କ୍ଷେତ୍ରରେ ଲୌହ-ଚୁମ୍ବକୀୟ ଓ ଅନୁ-ଚୁମ୍ବକୀୟ ପଦାର୍ଥମାନଙ୍କରେ ଅସଂଗତ ହଲ୍ ପ୍ରଭାବ ପରିଲକ୍ଷିତ ହୁଏ । ଏହା ପଦାର୍ଥରେ ସୃଷ୍ଟ ଚୁମ୍ବକଶୀଳତା ଉପରେ ନିର୍ଭର କରେ ଓ ସାମାନ୍ୟ ହଲ୍ ପ୍ରଭାବରୁ ଅଧିକତର ହୋଇଥାଏ । ଉଦାହରଣ ସ୍ୱରୂପ : ନିକେଲ୍ ପରି ଧାତୁରେ କ୍ୟୁରି ତାପମାତ୍ରାରେ ଅସଂଗତ ହଲ୍ ଗୁଣାଙ୍କ ସାମାନ୍ୟ ହଲ୍ ଗୁଣାଙ୍କଠାରୁ ପ୍ରାୟ ୧୦୦ ଗୁଣ ଅଧିକ ହୋଇଥାଏ ; କିନ୍ତୁ ନିମ୍ନ ତାପମାତ୍ରାରେ ଉଭୟ ଗୁଣାଙ୍କର ମୂଲ୍ୟ ପ୍ରାୟ ସମାନ ରହେ । ଏହି ପ୍ରଭାବ ସ୍ପଷ୍ଟରୂପେ ପରିଲକ୍ଷିତ ହୋଇଥିବା ସତ୍ତ୍ୱେ ଏହାର କାରଣକୁ ନେଇ ଦ୍ୱନ୍ଦ ଲାଗି ରହିଛି । ଆବର୍ତ୍ତନ ଯୋଗୁଁ ଚାର୍ଜ୍ କଣିକାମାନଙ୍କ ବିଚ୍ଛୁରଣ ବା ସ୍ଫଟିକ ସଂବେଗ କ୍ଷେତ୍ର (k-space) ଯୋଗୁଁ ଏପରି ଅସଂଗତ ହଲ୍ ପ୍ରଭାବର ସୃଷ୍ଟି ହୋଇପାରେ ।
ଆୟନୀଭୂତ ବାଷ୍ପରେ ହଲ୍ ପ୍ରଭାବ
ଆୟନୀଭୂତ ବାଷ୍ପରେ ଦେଖାଯାଉଥିବା ହଲ୍ ପ୍ରଭାବ ଓ କଠିନ ପଦାର୍ଥମାନଙ୍କରେ ଦେଖାଯାଉଥିବା ହଲ୍ ପ୍ରଭାବ ଯଥେଷ୍ଟ ଭିନ୍ନ । କଠିନ ପଦାର୍ଥମାନଙ୍କରେ ହଲ୍ ପାରାମିଟର୍ର ମୂଲ୍ୟ ୧ । ଇଲେକ୍‍ଟ୍ରନ୍ ଗାଇରୋ-ଆବୃତ୍ତି Ωe ଓ କଣିକାଙ୍କ ଧକ୍କା ଆବୃତ୍ତି νର ଅନୁପାତକୁ ହଲ୍ ପାରାମିଟର୍ β କୁହାଯାଏ । ପ୍ଲାଜ୍‍ମା ଅବସ୍ଥାରେ ହଲ୍ ପାରାମିଟର୍‍ର ମୂଲ୍ୟ ପରିବର୍ତ୍ତନ ହେଉଥାଏ । βର ମୂଲ୍ୟକୁ ନିମ୍ନ ସୂତ୍ରଦ୍ୱାରା ପ୍ରକାଶ କରାଯାଇପାରିବ :
ଏଠାରେ
ଚୁମ୍ବକୀୟ କ୍ଷେତ୍ରର ଶକ୍ତି ସହ ସମାନୁପାତୀ ଭାବେ ହଲ୍ ପାରାମିଟର୍‍ର ମୂଲ୍ୟ ମଧ୍ୟ ବଢ଼ିଥାଏ ।
ପଦାର୍ଥ ମଧ୍ୟରେ ଇଲେକ୍‍ଟ୍ରନ୍‍ମାନଙ୍କ ଗତିପଥ ଲରେଞ୍ଜ୍ ବଳ ଯୋଗୁଁ ବକ୍ର ହୋଇଯାଏ । ନିମ୍ନ ହଲ୍ ପାରାମିଟର୍ ଅବସ୍ଥାରେ ଆୟନ୍ ଓ ଅନ୍ୟ ଚାର୍ଜ୍‍ହୀନ କଣିକା ପ୍ରାୟ ସରଳ ରେଖାରେ ଗତି କରନ୍ତି । କିନ୍ତୁ ଉଚ୍ଚ ହଲ୍ ପାରାମିଟର୍ ଅବସ୍ଥାରେ କଣିକାମାନଙ୍କ ଗତିପଥ ଅତିମାତ୍ରାରେ ବକ୍ର ହୋଇଯାଏ । ବୈଦ୍ୟୁତିକ ଘନତ୍ୱ ସୂଚକ ସଦିଶ ରାଶି J ଓ ବୈଦ୍ୟୁତିକ କ୍ଷେତ୍ର ସୂଚକ ରାଶି E ମଧ୍ୟରେ ସମରୈଖିକ ସମ୍ପର୍କ ନଥାଏ ବରଂ ଏହି ଦୁଇଙ୍କ ମଧ୍ୟରେ θ କୋଣ ସୃଷ୍ଟି ହୁଏ । θକୁ ହଲ୍ କୋଣ କୁହାଯାଏ । ଏହାକୁ ବ୍ୟବହାର କରି ହଲ୍ ପାରାମିଟର୍‍କୁ ନିମ୍ନ ରୂପରେ ଲେଖାଯାଇ ପାରିବ :
ହଲ୍ ପ୍ରଭାବର ବ୍ୟବହାର ଓ ପ୍ରୟୋଗ
ଚୁମ୍ବକୀୟ କ୍ଷେତ୍ରର ଶକ୍ତି ମାପିବା ପାଇଁ ବ୍ୟବହାର ହେଉଥିବା ମ୍ୟାଗ୍ନେଟୋମିଟର୍ ଉପକରଣ ହଲ୍ ପ୍ରଭାବର ଉପଯୋଗ କରି ନିର୍ମିତ ହୋଇଛି । ହଲ୍ ପ୍ରଭାବ ଯୋଗୁଁ ସୃଷ୍ଟି ହେଉଥିବା ବିଦ୍ୟୁତ୍ ବିଭବ ଅତ୍ୟନ୍ତ କ୍ଷୀଣ ହୋଇଥିବାରୁ ଏହାକୁ ଆମ୍ପ୍‍ଲିଫାୟାର୍ ଉପଯୋଗ କରି ପରିବର୍ଦ୍ଧିତ କରାଯାଏ । ବିଂଶ ଶତାବ୍ଦୀର ପ୍ରାରମ୍ଭରେ ଭାକ୍ୟୁମ୍ ଟ୍ୟୁବ୍ ଆମ୍ପ୍‍ଲିଫାୟାର୍ ଉପଲବ୍ଧ ଥିଲେ ସତ କିନ୍ତୁ ସେମାନଙ୍କ ଦାମ୍ ଖୁବ୍ ଅଧିକ ଥିଲା ଓ ସେମାନଙ୍କ ପରିଚାଳନା ପାଇଁ ବହୁ ପରିମାଣର ବିଦ୍ୟୁତ୍ ଦରକାର ହେଉଥିଲା । ତେଣୁ ନିତିଦିନିଆ ପ୍ରୟୋଗଶାଳା ବ୍ୟବହାର ପାଇଁ ଏମାନେ ଅନୁପଯୁକ୍ତ ଥିଲେ । କମ୍ ମୂଲ୍ୟର ଇଣ୍ଟିଗ୍ରେଟେଡ୍ ସର୍କିଟ୍ ଆମ୍ପ୍‍ଲିଫାୟାର୍ ଆବିଷ୍କୃତ ହେବା ପରେ ଏହାକୁ ବହୁ ପରିମାଣରେ ନିର୍ମାଣ କରାଯାଇପାରିଲା ଓ ହଲ୍ ପ୍ରଭାବ ସେନ୍ସର୍ ପରି ଯନ୍ତ୍ରରେ ବ୍ୟବହାର କରାଯାଇପାରିଲା । ବର୍ତ୍ତମାନ ସମୟରେ ହଲ୍ ପ୍ରଭାବ ସେନ୍ସର୍ ସହିତ ଆନାଲଗ୍-ଡିଜିଟାଲ୍ ରୂପାନ୍ତରକ ଓ ଇଣ୍ଟର୍-ଇଣ୍ଟିଗ୍ରେଟେଡ୍ ସର୍କିଟ୍ ମଧ୍ୟ ସଂଯୋଜିତ ହୋଇ ଏହାର ମାନ ବୃଦ୍ଧି ହୋଇପାରିଛି ।
ଅନ୍ୟନ୍ୟ ଉପାୟ ଅପେକ୍ଷା ଉପଯୋଗୀତା
ହଲ୍ ପ୍ରଭାବ ଉପକରଣକୁ ସଠିକ୍ ଭାବେ ଆବଦ୍ଧ କରି ରଖିଲେ ଏମାନଙ୍କ ଉପରେ ଧୂଳିମଳି, ପାଣି, କାଦୁଅ ଇତ୍ୟାଦିର କୌଣସି ପ୍ରଭାବ ପଡ଼େନାହିଁ । ତେଣୁ ଅବସ୍ଥିତି ନିରୂପଣ କରିବା ପାଇଁ ଅପ୍ଟିକାଲ୍ ବା ବିଦ୍ୟୁତ୍-ଯାନ୍ତ୍ରିକ ସେନ୍ସର୍‍ମାନଙ୍କ ତୁଳନାରେ ହଲ୍ ପ୍ରଭାବ ସେନ୍ସର୍ ଶ୍ରେଷ୍ଠତର । ପରିବାହୀ ବସ୍ତୁରେ ବିଦ୍ୟୁତ୍ ପ୍ରବାହିତ ହେଲେ ଚୁମ୍ବକୀୟ କ୍ଷେତ୍ର ସୃଷ୍ଟି ହୁଏ । ତେଣୁ ହଲ୍ ପ୍ରଭାବ ଉପଯୋଗ କରି ପ୍ରବାହ ସେନ୍ସର୍ ନିର୍ମିତ ହୋଇପାରିବ । ଏପରି ଉପକରଣର ତିନୋଟି ଟର୍ମିନାଲ୍ ଥାଏ । ଏପରି ଉପକରଣ ବିଦ୍ୟୁତ୍ ପ୍ରବାହର ଆଧିକ୍ୟରେ ଖରାପ ହେବାର ସମ୍ଭାବନା କମ୍ ।
ଅନ୍ୟାନ୍ୟ ପ୍ରୟୋଗ
ବଡ଼ ଅକ୍ଷର
କର୍ବିନୋ ପ୍ରଭାବ
ହଲ୍ ପ୍ରଭାବ ପରୀକ୍ଷଣରେ ଆୟତାକାର ପରିବର୍ତ୍ତେ ଏକ ଗୋଲାକାର ପରିବାହୀ ବ୍ୟବହାର କଲେ ଯେଉଁ ପ୍ରଭାବ ସୃଷ୍ଟି ହୁଏ ତାହାକୁ କର୍ବିନୋ ପ୍ରଭାବ କୁହାଯାଏ । ଗୋଲ ଆକାର ଯୋଗୁଁ ପରିବାହୀରେ ହଲ୍ ବିଦ୍ୟୁତ୍ ବିଭବ ପରିବର୍ତ୍ତେ ହଲ୍ ପ୍ରଭାବ ଚୁମ୍ବକୀୟ-ପ୍ରତିରୋଧକ ସୃଷ୍ଟି ହୁଏ । ବୃତ୍ତାକାର ପରିବାହୀରେ ବିଦ୍ୟୁତ୍ ପ୍ରବାହିତ ହେଉଥିବା ସମୟରେ ଏକ ଚୁମ୍ବକୀୟ କ୍ଷେତ୍ର ଏହା ନିକଟକୁ ଆସିଲେ ବୃତ୍ତାକାର ପରିବାହୀରେ ଏକ ଘୂର୍ଣ୍ଣାୟମାନ ପ୍ରବାହ ଦେଖାଦିଏ ।
ଅନ୍ୟନ୍ୟ ଲିଂକ୍
ଶ୍ରେଣୀ:ପଦାର୍ଥ ବିଜ୍ଞାନ
ମଧ୍ୟ ଏସିଆ
ମଧ୍ୟ ଏସିଆ ଏସିଆ ମହାଦ୍ୱୀପର ମଧ୍ୟ ଭାଗ ଅଟେ । ଏହାର ପୂର୍ବରେ "ଚୀନ"ରୁ ପଶ୍ଚିମରେ "କୌସ୍ପିୟନ ସାଗର" ପର୍ଯ୍ୟନ୍ତ, ଏବଂ ଉତ୍ତରରେ "ୠସ"ରୁ ଦକ୍ଷିଣରେ "ଆଫଗାନିସ୍ତାନ" ପର୍ଯ୍ୟନ୍ତ ବିସ୍ତୃତ ଅଟେ । ଭୂବୈଜ୍ଞାନିକମାନଙ୍କଦ୍ୱାରା ମଧ୍ୟ ଏସିଆର ସମସ୍ତ ପରିଭାଷାରେ ଭୂତପୂର୍ବ ସୋବିୟତ ସଂଘର ପାଞ୍ଚଟି ଦେଶ ସର୍ବଦା ଗଣା ଯାଏ :-      କାଜାଖସ୍ତାନ, କିରଗୀଜସ୍ତାନ ,  ତାଜିକିସ୍ତାନ , ତୁର୍କମେନିସ୍ତାନ , ଉଜବେକୀସ୍ତାନ । ଏହା ଛଡ଼ା ମଙ୍ଗୋଲିୟା , ଆଫଗାନିସ୍ତାନ , ଉତ୍ତର ପାକିସ୍ତାନ , ଭାରତର ଲଦାଖ ପ୍ରଦେଶ , ଚୀନର ଶିନଜିୟଙ୍ଗ , ତିବ୍ୱତ କ୍ଷେତ୍ର ଏବଂ ୠସର ସାଇବେରିୟ କ୍ଷେତ୍ରର ଦକ୍ଷିଣ ଭାଗକୁ ମଧ୍ୟ ପ୍ରାୟତଃ ମଧ୍ୟ ଏସିଆର ଅଂଶ ବୋଲି ବୁଝାଯାଏ ।
ଇତିହାସରେ ମଧ୍ୟ ଏସିଆ ରେଶମ ମାର୍ଗର ବ୍ୟପାରିକ ଓ ସାଂସ୍କୃତିକ ମହତ୍ତ୍ୱ ପାଇଁ ବୁଝାଯାଏ । ଚୀନ, ଭାରତୀୟ ଉପ-ମହାଦ୍ୱୀପ, ଇରାନ, ମଧ୍ୟ-ପୁର୍ବ, ଏବଂ ୟୁରୋପ ମଧ୍ୟରେ ଲୋକ, ମାଲ, ସେନା ଏବଂ ବିଚାର ମଧ୍ୟ ଏସିଆରୁ ଗତିକରି ହିଁ ଯିବା-ଆସିବା କରୁଥିଲେ । ଏହି ଇଲାକାର ବଡ଼ ଭାଗ ଏକ "ସ୍ତୋପି" ଯୁକ୍ତ ଘାସରେ ଘୋଡ଼ା ହୋଇଥିବା ପଡ଼ିଆ ଅଟେ, ହେଲାକି ତିୟାନ ଶାନ ପରି ପର୍ବତ ଶୃଙ୍ଖଳ, କାରାକୁମ ମରୁଭୂମି ଏବଂ ଅରଳ ସାଗର ପରି ବଡ଼ ଝରଣା ମଧ୍ୟ ଏହି ଭୂ ଭାଗରେ ଆସିଥାଏ ।
ଐତିହାସିକ ରୂପେ ମଧ୍ୟ ଏସିଆରେ ଖାନାବଦୋଶ ଜାତୀୟ ମାନଙ୍କ ଅଧିକାର ରହିଛି । ପ୍ରଥମେ ଏହା ଉପରେ ପୁର୍ବ ଇରାନୀ ଭାଷା କହୁଥିବା "ସ୍କିଥି", "ବୌକ୍ତ୍ନୀୟାଈ", ଏବଂ "ସୋଗଦାଈ" ଜାତୀୟ ଲୋକଙ୍କ ବୋଲବାଲା ଥିଲା କିନ୍ତୁ ସମୟ ସହିତ "କାଜାଖ", "ଉଜବେକ", "କିରଗିଜ୍" ଏବଂ "ଉଈଗୁର" ପରି ତୁର୍କୀ ଜାତି ଅଧିକ ଶକ୍ତିଶାଳୀ ବନିଗଲେ । ଏଥିପାଇଁ ଏହାକୁ କେବେ-କେବେ "ତୁର୍କୀସ୍ତାନ" ମଧ୍ୟ କୁହାଯାଏ । ୧୯ବିଂ ସଦୀ ପରେ ମଧ୍ୟ ଏସିଆର ବଡ଼ ଅଂଶ ଉପରେ ପ୍ରଥମେ ରୂସୀ ସାମ୍ରାଜ୍ୟ ଏବଂ ପରେ ସୋବିୟତ ସଂଘର ରାଜ୍ୟ ରହିଲା, ଯାହା ଦୁଇ ସ୍ଲାବି ଲୋକ - ବହୁ ସଂଖ୍ୟକ ଥିଲେ । ଏଥିରେ ବହୁ ଋଷି ଆସି ଏଠାରେ ବାସ କଲେ । ୧୯୯୦ ଦଶକରେ ସୋବିୟତ ସଂଘ ଭାଙ୍ଗିବାଦ୍ୱାରା ଏଠାକାର ଦେଶ ଆଜାଦ ରାଷ୍ଟ୍ର ରୂପେ ପ୍ରତିଷ୍ଠିତ ହେଲେ ।
ଆଧାର
ଶ୍ରେଣୀ:ତୁର୍କମେନିସ୍ତାନ ଶ୍ରେଣୀ:ଏସିଆ
ହରିହର ବାହିନୀପତି
ହରିହର ବାହିନୀପତି (୧୦ ସେପ୍ଟେମ୍ବର ୧୯୨୭ - ୨୫ ଅଗଷ୍ଟ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଏବଂ ଲେଖକ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁରୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୪ର୍ଥ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ସେ ନରକର କଇଁ, କରାରା ମଣିଷ ଭଳି ଉପନ୍ୟାସ ରଚନା କରିଥିଲେ । ତାଙ୍କଦ୍ୱାରା ପ୍ରତିଷ୍ଠିତ ସାହିତ୍ୟ ପତ୍ରିକା ନିର୍ମାଲ୍ୟ ପୁରୀରୁ ପ୍ରତିବର୍ଷ ଦୁଇଥର ପ୍ରକାଶ ପାଉଛି ।
ଜନ୍ମ, ପରିବାର ଓ ଶିକ୍ଷା
ହରିହର ବାହିନୀପତି ୧୯୨୭ ମସିହାର ସେପ୍ଟେମ୍ବର ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚିନ୍ତାମଣି ବାହିନୀପତି ଓ ପତ୍ନୀଙ୍କ ନାମ ଗୌରୀ ବାହିନୀପତି ।
ରାଜନୈତିକ ଜୀବନ
ହରିହର ଓଡ଼ିଶା ରାଜନୀତିରେ ପ୍ରଜା ସମାଜବାଦୀ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ସେ ୧୯୬୭ରୁ ୧୯୭୧ ମସିହାଯାଏଁ ୪ର୍ଥ ଓଡ଼ିଶା ବିଧାନ ସଭାର ବାଚସ୍ପତି ଭାବରେ କାର୍ଯ୍ୟ କରିଥିଲେ ।
ମୃତ୍ୟୁ
ହରିହର ୨୦୦୫ ମସିହାର ଅଗଷ୍ଟ ୨୫ ତାରିଖରେ ୭୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୭ ଜନ୍ମ ଶ୍ରେଣୀ:୨୦୦୫ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ପୁରୀ ଜିଲ୍ଲାର ଲୋକ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ଓଡ଼ିଆ ଲେଖକ
ସୁକିନ୍ଦା (ବିଧାନ ସଭା ନିର୍ବାଚନ ମଣ୍ଡଳୀ)
ସୁକିନ୍ଦା (କ୍ରମିକ ସଂଖ୍ୟା: ୫୪) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସୁକିନ୍ଦା ବ୍ଳକ ଓ ଦାନଗଦି ବ୍ଳକ ।
ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରୀତିରଞ୍ଜନ ଘଡେଇ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶରତ ରାଉତଙ୍କଠାରୁ ୪୭୦୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି।
୨୦୦୯ ନିର୍ବାଚନ ଫଳାଫଳ
* : ମୋଟ ବୈଧ ଭୋଟର ଶତକଡ଼ା ଭାଗ
ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ:
ବାହାର ତଥ୍ୟ
ଶ୍ରେଣୀ:ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ଶ୍ରେଣୀ:ଯାଜପୁର ଜିଲ୍ଲା
ଶାମସାବାଦ, ଆଗ୍ରା
ଏକ ଭାରତୀୟ ଅଟେ । ଏହା ଉତ୍ତର ପ୍ରଦେଶର ଆଗ୍ର ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୭.୫୩୭୩ ଉତ୍ତର ଅକ୍ଷାଂଶ ଓ ୭୯.୪୩୬୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୭୨୬୦ ଅଟେ । ସେଥି ମଧ୍ୟରୁ ୫୨.୯୯% ଜଣ ପରୁଷ ହୋଇଥିବା ବେଳେ ୪୭.୦୧% ଜଣ ନାରୀ ଅଟନ୍ତି । ର ସାକ୍ଷରତା ହାର ୫୧.୭୨% ଅଟେ । ଏହା ଜାତୀୟ ହାରଠାରୁ ୧୩.୧୨% ପ୍ରତିଶତ କମ ଅଟେ । ସେଥିରୁ ୩୧.୯୩% ପ୍ରତିଶତ ପୁରୁଷ ଓ ୧୯.୮୦% ନାରୀ ଅଟନ୍ତି । ୧୮.୩୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ଉତ୍ତର ପ୍ରଦେଶର ସହର ଶ୍ରେଣୀ:Check for some major data errors ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2 ଶ୍ରେଣୀ:Cleanup done
ଶ୍ରୀୟା ଶରଣ
ଶ୍ରୀୟା ଶରଣ ( (ଜନ୍ମନାମ: ଶ୍ରୀୟା ଶରଣ ଭଟନାଗର, ଜନ୍ମ: ୧୧ ସେପ୍ଟେମ୍ବର ୧୯୮୨), ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ଦକ୍ଷିଣ ଭାରତୀୟ କଥାଚିତ୍ର ଜଗତରେ ଅଭିନୟ କରିନ୍ତୁ । ଏହିସ‌ହ ସେ ହିନ୍ଦୀ କଥାଚିତ୍ର ଜଗତ ଏବଂ ଆମେରିକାର ଚଳଚ୍ଚିତ୍ର ଜଗତରେ ମଧ୍ୟ ଅଭିନୟ କରିଛନ୍ତି । ଶ୍ରୀୟା ଉତ୍ତରାଖଣ୍ଡର ଡେରାଡୁନରେ ଜନ୍ମଗ୍ରହଣ କରିଥିଲେ ଏବଂ ତାଙ୍କର ଅଧିକାଂଶ ପିଲାଦିନ ହରିଦ୍ୱାରରେ କଟିଥିଲା । ୨୦୦୧ରେ ଶ୍ରୀୟାଙ୍କର ନୃତ୍ୟଗୁରୁ ତାଙ୍କୁ ଏକ ଆଲବମ ଗୀତରେ କାର୍ଯ୍ୟ କରିବାର ସୁଯୋଗ ଦେଇଥିଲେ । ତାଙ୍କର ଏହି ପ୍ରଥମ ଆଲବମ୍ ଥିଲା ଥିରକ୍ତି କ୍ୟୁଁ ହୁଆ ଯୋଗୁଁ ସେ ଅଧିକ ଦର୍ଶକଙ୍କ ପାଖରେ ପ‌ହ‌ଞ୍ଚିପାରିଥିଲେ ଏବଂ ଭାରତୀୟ ଚଳଚ୍ଚିତ୍ର ନିର୍ମାତାମାନଙ୍କର ଦୃଷ୍ଟି ଆକର୍ଷଣ କରିପାରିଥିଲେ । ଏହାପରେ ଶ୍ରୀୟାଙ୍କୁ ତାଙ୍କର ପ୍ରରଥମ ଚଳଚ୍ଚିତ୍ର ମିଳିଥିଲା ତେଲୁଗୁ କଥାଚିତ୍ର ଜଗତରୁ । ୨୦୦୧ରେ ସେ ଇଷ୍ଟମ କଥାଚିତ୍ର ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ, ମାତ୍ର ୨୦୦୨ର ଚଳଚ୍ଚିତ୍ର ସନ୍ତୋଷମ ଥିଲା ଶ୍ରୀୟାଙ୍କର ପ୍ରଥମ ସଫଳ ଚଳଚ୍ଚିତ୍ର ।
ଶ୍ରୀୟା ଏକାସାଙ୍ଗରେ ତେଲୁଗୁ କଥାଚିତ୍ର ଜଗତରେ ଅଭିନୟ ଜାରି ରଖିବା ସ‌ହିତ ହିନ୍ଦୀ ଏବଂ ତାମିଲ କଥାଚିତ୍ର ଜଗତରେ କାର୍ଯ୍ୟ କରୁଥିଲେ । ୨୦୦୭ରେ ଶ୍ରୀୟା ରଜନୀକାନ୍ତଙ୍କ ସ‌ହିତ ତାମିଲ କଥାଚିତ୍ର ଶିବାଜୀରେ ଅଭିନୟ କରିଥିଲେ । ଏହି କଥାଚିତ୍ରଟିର ସେହିସମୟର ସବୁଠାରୁ ଅଧିକ ଆୟ କରିଥିବା ଚଳଚ୍ଚିତ୍ର ଥିଲା । ୨୦୦୭ରେ ଶ୍ରୀୟାଙ୍କର ଏକ ହିନ୍ଦୀ କଥାଚିତ୍ର ଆୱାରାପଣ ପାଇଁ ସମୀକ୍ଷକମାନେ ତାଙ୍କୁ ଅନେକ ପ୍ରସଂଶା କରିଥିଲେ । ୨୦୦୮ରେ ଶ୍ରୀୟା ଏକ ଆମେରିକାର ଚଳଚ୍ଚିତ୍ର ଦ ଅଦର୍ ଏଣ୍ଡ ଅଫ୍ ଦ ଲାଇନ୍‌ରେ କାର୍ଯ୍ୟ କରିଥିଲେ । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ଜଣେ ଆମେରିକୀୟ ଏବଂ ଜଣେ ଭାରତୀୟ । ଏହାପରେ ୨୦୦୯ର ତାଙ୍କର ତାମିଲ ଚଳଚ୍ଚିତ୍ର କାନ୍ତାସ୍ୱାମୀ ଏବଂ ୨୦୧୦ର ମାଲାୟଲମ ଚଳଚ୍ଚିତ୍ର ପକ୍କିରି ରାଜା ତାଙ୍କୁ ଅନେକ ସଫଳତା ଦେଇଥିଲା ଏବଂ ସେ ଦକ୍ଷିଣ ଭାରତୀୟ ଚଳଚ୍ଚିତ୍ର ଜଗତରେ ଜଣେ କ୍ଷ୍ୟାତନାମା ଅଭିନେତ୍ରୀ ଭାବରେ ନିଜର ସ୍ଥାନ ପକ୍କା କରିଥିଲେ । ୨୦୧୨ରେ ଶ୍ରୀୟାଙ୍କୁ ଏକ କାନାଡ଼ା-ବ୍ରିଟିଶ ଚଳଚ୍ଚିତ୍ରରେ ଅଭିନୟର ସୁଯୋଗ ମିଳିଥିଲା । ମିଡ୍‌ନାଟସ୍‌ ଚିଲ୍ଡ୍ରେନ ନାମକ ଏହି ଚଳଚ୍ଚିତ୍ରଟି ସଲମାନ ଖାଁଙ୍କ ଗାଡ଼ି ଚଢ଼େଇବା ଘଟଣା ଉପରେ ଆଧାରିତ ଥିଲା । ଏହି ଚଳଚ୍ଚିତ୍ରଟିର ତାଙ୍କୁ ଆନ୍ତର୍ଜାତୀୟ ସମୀକ୍ଷକଙ୍କର ପ୍ରଶଂସା ଆଣିଦେଇଥିଲା । ଏହାପରେ ୨୦୧୩ର ଚଳଚ୍ଚିତ୍ର ପବିତ୍ରା ଏବଂ ଚନ୍ଦ୍ରା ବ୍ୟବସାୟିକ ସଫଳତା ପାଇଥିଲା । ୨୦୧୪ରେ ଆକ୍କିନେନୀ ପରିବାରଦ୍ୱାରା ନିର୍ମିତ ତେଲୁଗୁ ଚଳଚ୍ଚିତ୍ର ମନମ୍‌ରେ ଶ୍ରୀୟାଙ୍କୁ ସୁଯୋଗ ମିଳିଥିଲା । ଏହି ଚଳଚ୍ଚିତ୍ରରେ ତାଙ୍କର ଅଭିନୟକୁ ଦର୍ଶକ ପ୍ରସଂଶା କରିଥିଲେ ଏବଂ ଚଳଚ୍ଚିତ୍ରଟି ଅନେକ ଲୋକପ୍ରିୟତା ଅର୍ଜନ କରିଥିଲା ।
ଚଳଚ୍ଚିତ୍ରରେ କାର୍ଯ୍ୟ କରିବା ବ୍ୟତୀତ ଶ୍ରୀୟାଙ୍କୁ ଅନେକ ସ୍ୱାସ୍ଥ୍ୟୋପଯୋଗୀ ତ‌ଥା ସୌନ୍ଦର୍ଯ୍ୟ ଉତ୍ପାଦ ସଂସ୍ଥାର ମୁଖ୍ୟ ବିଜ୍ଞାପନ ପ୍ରଚାରିକ ଭାବରେ କାର୍ଯ୍ୟ କରୁଛନ୍ତି । ଅନ୍ୟାନ୍ୟ ଭାରତୀୟ କଳାକାରମାନଙ୍କ ଭଳି ଶ୍ରୀୟା ମଧ୍ୟ କିଛି ସମାଜସେବା ସଂସ୍ଥା ସ‌ହ ଯୋଡ଼ିହୋଇଛନ୍ତି । ୨୦୧୧ ମସିହାରେ ଶ୍ରୀୟା ଏକ ସ୍ପା ଖୋଲିଥିଲେ, ଯେଉଁଥିରେ ସେ ଦୃଷ୍ଟିଶକ୍ତିରେ ଅକ୍ଷମ ଲୋକମାନଙ୍କୁ କାମ ଦେଉଥିଲେ । ସେଲିବ୍ରେଟି କ୍ରିକେଟ ଲିଗ୍‌ର ପ୍ରଥମ ଦୁଇଟି ସଂସ୍କରଣ ପାଇଁ ଶ୍ରୀୟାଙ୍କୁ ମୁଖ୍ୟ ଦୂତ ଭାବରେ ନିଯୁକ୍ତ କରାଯାଇଥିଲା ।
ବାହାର ଆଧାର
ଶ୍ରେଣୀ:୧୯୮୨ ଜନ୍ମ ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଭଜମନ ବେହେରା
ଭଜମନ ବେହେରା  ଜଣେ ଭାରତୀୟ ରାଜନୀତିଜ୍ଞ । ସେ ଜନତା ଦଳର ପ୍ରତିନିଧି ଭାବରେ କାର୍ଯ୍ୟ କରୁଥିଲେ । ୧୯୮୯ ଭାରତୀୟ ସାଧାରଣ ନିର୍ବାଚନ ରେ ସେ ଢେଙ୍କାନାଳ ଲୋକ ସଭା ନିର୍ବାଚନ ମଣ୍ଡଳୀ ରୁ ଲୋକ ସଭା କୁ ନିର୍ବାଚିତ ହୋଇଥିଲେ । ସେ ଜଣେ କେନ୍ଦ୍ରମନ୍ତ୍ରୀ ଭାବରେ ତୈଳ ତ‌ଥା ରସାୟନିକ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭଜମନ ୧୯୭୪ ମସିହାରେ ଆଠମଲ୍ଲିକ ରୁ ଏବଂ  ୧୯୮୫ ମସିହାରେ ତାଳଚେର ରୁ ଓଡ଼ିଶାର ବିଧାନ ସଭା କୁ ନିର୍ବାଚିତ ହୋଇଥିଲେ ।
ବାହାର ଆଧାର
ଶ୍ରେଣୀ:୧୯୪୩ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ ଶ୍ରେଣୀ:ଓଡ଼ିଶାର ରାଜନୀତିଜ୍ଞ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୯ମ ଲୋକ ସଭା ସଭ୍ୟ
ଡେଭିଡ ୱୁଡାର୍ଡ
ଡେଭିଡ ୱୁଡାର୍ଡ (ଇଂରାଜୀ ଭାଷା: David Woodard—; କାଲିଫର୍ଣ୍ଣିଆର ସାଣ୍ଟା ବାର୍ବାରାଠାରେ ୬ ଅପ୍ରେଲ ୧୯୬୪ରେ ଜନ୍ମ ହୋଇଥିଲେ) ଜଣେ ଆମେରିକୀୟ ଅର୍କେଷ୍ଟ୍ରା କଣ୍ଡକ୍ଟର ତଥା ଲେଖକ ।
ବିସମଥ ସବସାଲିସିଲେଟ
ବିସମଥ ସବସାଲିସିଲେଟ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ପେପ୍ଟୋ-ବିସ୍ମୋଲ୍, ଏକ ଔଷଧ ଯାହା ତରଳ ଝାଡ଼ା, ଅଇ, ଅଜିର୍ଣ୍ଣ ଓ ବୁକୁଜ୍ୱାଳା ପାଇଁ ବ୍ୟବହୃତ ହୁଏ । ବୁକୁଜ୍ୱାଳା ପାଇଁ ଏହାର ବ୍ୟବହାର ବ୍ରିଟେନରେ ସାଧାରଣତଃ ସୁପାରିଶ କରାଯାଏ ନାହିଁ । ହେଲିକୋବ୍ୟାକ୍ଟର ପାଇଲୋରି ସଂକ୍ରମଣର ଚିକିତ୍ସା ପାଇଁ ଏହା ଅନ୍ୟାନ୍ୟ ଔଷଧ ସହିତ ଏହା ବ୍ୟବହୃତ ହୁଏ । ଏହା ତରଳ କିମ୍ବା ଟାବଲେଟ୍ ଭାବରେ ପାଟିରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଏକ କଳା ଜିଭ କିମ୍ବା ଗାଢ଼ ମଳ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରେ ସିଣ୍ଡ୍ରୋମ ଏବଂ ସ୍ନାୟୁଗତ ସମସ୍ୟା ଅନ୍ତର୍ଭୁକ୍ତ ହୋଇପାରେ। ଆସ୍ପିରିନ୍‌ରେ ଆଲର୍ଜି ଥିବା ବ୍ୟକ୍ତିଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ ଏବଂ ବଡ଼ ମାତ୍ରାରେ ଗ୍ରହଣ କଲେ ସାଲିସିଲାଟ୍ ବିଷକ୍ରିୟା ହୋଇପାରେ | ଗର୍ଭଧାରଣର ଶେଷ ତୃତୀୟାଂଶରେ ଦେଲେ ଏହା ଶିଶୁକୁ କ୍ଷତି ପହଞ୍ଚାଇପାରେ ।  ଏହା ପେଟ ଭିତରେ ଏକ ପ୍ରତିରକ୍ଷା ଆବରଣ ସୃଷ୍ଟି କରି କାର୍ଯ୍ୟକ୍ଷମ ହୁଏ ।
୧୯୧୦ ଦଶକରେ ବିସମଥ ସବସାଲିସିଲେଟ ଚିକିତ୍ସା ବ୍ୟବହାରରେ ଆସିଥିଲା । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ । ଏହାକୁ ଏକ " ଆଣ୍ଟାସିଡ୍ " ଭାବରେ ବର୍ଣ୍ଣନା କରାଯାଉଥିବାବେଳେ ଏହାର ଆଣ୍ଟାସିଡ୍ ଗୁଣ ନାହିଁ । ଯୁକ୍ତରାଷ୍ଟ୍ରରେ ୨୬୨ ମିଗ୍ରାର ୩୦ଟି ବଟିକାର ଦାମ ୧୧ ଡଲାର ଅଟେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମଦ୍ୟପାନ କିଟୋଏସିଡୋସିସ
ମଦ୍ୟପାନ କିଟୋଏସିଡୋସିସ (ଇଂରାଜୀ ଭାଷାରେ Alcoholic ketoacidosis/ AKA ) ହେଉଛି ଏକ ନିର୍ଦ୍ଦିଷ୍ଟ ଲକ୍ଷଣ ସମୂହ ଯାହା ମଦ୍ୟପାନ‌କାରୀଙ୍କର ଚୟାପଚୟ ବା ମେଟାବୋଲିକ ସ୍ଥିତି ହୋଇପାରେ । ଏହାର ଲକ୍ଷଣ ମଧ୍ୟରେ ପେଟ ଯନ୍ତ୍ରଣା, ବାନ୍ତି, ଉତ୍ତେଜନା, ଦ୍ରୁତ ଶ୍ୱାସକ୍ରିୟା ହାର ଏବଂ ଏକ ନିର୍ଦ୍ଦିଷ୍ଟ "ଫଳ" ଗନ୍ଧ ହୋଇପାରେ | ଚେତନା ସାଧାରଣତଃ ସାଧାରଣ ଅଟେ। ଏହା ଜଟିଳ ହେଲେ ହଠାତ୍ ମୃତ୍ୟୁ ହୋଇପାରେ ।
ଦୀର୍ଘକାଳୀନ ମଦ୍ୟପମାନଙ୍କଠାରେ ଏହି ଲକ୍ଷଣମାନ ଦେଖାଯାଏ ଏବଂ ଯେଉଁମାନେ ସାମୟିକ ଅତ୍ୟଧିକ ମଦ୍ୟପାନ କରନ୍ତି ତାଙ୍କର କମ୍ ଲକ୍ଷଣ ଦେଖାଯାଏ । ସାଧାରଣତଃ କିଛି ଦିନ ଖାଇବା କ୍ଷମତା ହ୍ରାସ ହେବା ପରେ ଏହି ଲକ୍ଷଣମାନ ଆରମ୍ଭ ହୁଏ | ଲକ୍ଷଣ ଉପରେ ଆଧାରିତ କରି ରୋଗ  ନିର୍ଣ୍ଣୟ କରାଯାଏ | ରକ୍ତ ଶର୍କରା ସ୍ତର ସାଧାରଣ ଥାଏ କିମ୍ବା ସାମାନ୍ୟ ବୃଦ୍ଧି ପାଇଥାଏ | ସମାନ ଭାବରେ ଉପସ୍ଥାପିତ ଅନ୍ୟାନ୍ୟ ଅବସ୍ଥାମାନଙ୍କର ନାମ  ଡାଏବେଟିକ କେଟୋଏସିଡୋସିସ ସହିତ ଇଚ୍ଚ ଆନିଅନ ଫାଙ୍କ ମେଟାବୋଲିକ ଏସିଡୋସିସ ଅନ୍ତର୍ଭୁକ୍ତ ହୋଇପାରେ ।
ଚିକିତ୍ସାରେ ସାଧାରଣତଃ ଶିରାଭ୍ୟନ୍ତର ସାଧାରଣ ସାଲାଇନ୍ ଏବଂ ଶିରାଭ୍ୟନ୍ତର ଚିନି ଦ୍ରବଣ ଦିଆଯାଏ | ଥାୟାମିନ ଦିଆଯାଏ ଏବଂ ମଦ୍ୟପାନ ପ୍ରତ୍ୟାହାରକୁ ରୋକିବା ପାଇଁ ପଦକ୍ଷେପ ମଧ୍ୟ ପରାମର୍ଶ ଦିଆଯାଏ । ହାଇପୋକାଲେମିଆର ଚିକିତ୍ସା ମଧ୍ୟ ଆବଶ୍ୟକ ହୋଇପାରେ । ୨୦ରୁ ୬୦ ବର୍ଷ ବୟସ୍କ ଲୋକମାନରେ ବାରମ୍ବାର ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୪୦ ମସିହାରେ ଚିହ୍ନଟ ହୋଇ ୧୯୭୧ ମସିହାରେ ନାମକରଣ ହୋଇଥିଲା ।
ଆଣ୍ଟ୍ରୋଡେମସ
ଆଣ୍ଟ୍ରୋଡେମସ ହେଉଛି ଥ୍ରୀଓପଡ୍ ଶ୍ରେଣୀର ଏକ ସନ୍ଦେହପୂର୍ଣ୍ଣ ବର୍ଗ (Genus) । ଏଥିରେ କେବଳ ଗୋଟିଏ ଜାତି ରହିଛି : Antrodemus valens । ଏହାର ଅବଶେଷ ଆମେରିକାର କଲରାଡୋର ମିଡିଲ ପାର୍କରୁ ମିଳିଛି । ଜୋସେଫ ଲେଇଡି ୧୮୭୦ରେ ପ୍ରଥମେ ଏହାର ବର୍ଣ୍ଣନା ଓ ନାମକରଣ କରିଥିଲେ । ଜୀବାଶ୍ମ ସ୍ତର ଅନୁସାରେ ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ଏହାର ପ୍ରଥମ ଜୀବାଶ୍ମ ୧୮୬୯ରେ ମିଳିଥିଲା ଯାହା ବୋଧହୁଏ ମିଡିଲ ପାର୍କସ୍ଥିତ ମରିସନ ଶିଳା ବିନ୍ୟାସ (Morrison Formation rocks)ରୁ ଆସିଥିଲା । ଏହାକୁ ପାଇଥିବା ଫର୍ଡିନାଣ୍ଡ ଭାଣ୍ଡିଭର ହେଡେନ ଏହାକୁ ଜୋସେଫ ଲେଇଡିଙ୍କ ପାଖକୁ ପଠାଇଥିଲେ । ଏହା ଲାଙ୍ଗୁଡର ମେରୁଦଣ୍ଡ ହାଡର ଖଣ୍ଡେ ବୋଲି ଚିହ୍ନଟ ହେଲା । ସେ ପ୍ରଥମେ ଏହାକୁ ପୋଏକିଲୋପ୍ଲ୍ୟୁରନ ବର୍ଗରେ ରଖିଥିଲେ କିନ୍ତୁ ପରେ ଏହା ଲାଗି ନିଜସ୍ୱ ବର୍ଗ ସୃଷ୍ଟି କଲେ ।
୧୯୨୦ରେ ଚାର୍ଲ୍ସ ଗିଲମୋର ଆଲୋସୋରସ୍ ଓ ଆଣ୍ଟ୍ରୋଡେମସ୍ର ମେରୁହାଡରେ ତଫାତ୍ ନଥିବା ଦର୍ଶାଇ ଦୁଇଟି ଭିତରୁ ପୁରୁଣା ନାମ ଆଣ୍ଟ୍ରୋଡେମସ୍ର ପ୍ରଚଳନ ଲାଗି ଯୁକ୍ତି ବାଢିଥିଲେ ଯାହା ପ୍ରାୟ ୫୦ ବର୍ଷ ଯାଏଁ ଚଳି ଆସିଲା । ପରେ ଜେମ୍ସ ମାଡ୍‌ସେନ୍ ଯୁକ୍ତି ଦେଲେ ଯେ ଆଣ୍ଟ୍ରୋଡେମସ୍ ନାମକରଣରେ ବ୍ୟବହୃର ନମୁନା ଖରାପ ଧରଣର ଓ ସନ୍ଦିଗ୍ଦ ଥିଲା ।. ଏଣୁ ବର୍ତ୍ତମାନରେ ଆଣ୍ଟ୍ରୋଡେମସ୍ ଏକ ସନ୍ଦିଗ୍ଦ ନାମ (nomen dubium) ଭାବେ ରହି ଯାଇଛି ।
ବାହାର ଲିଙ୍କ
ଶ୍ରେଣୀ:ଡାଇନୋସର ଶ୍ରେଣୀ:ଜୁରାସିକ ଡାଇନୋସର ଶ୍ରେଣୀ:ଉତ୍ତର ଆମେରିକୀୟ ଡାଇନୋସର ଶ୍ରେଣୀ:ମାଂସାଶୀ